c: text/html

text:
Pulezidenti wa National Unity Platform – NUP Hon. Kyagulanyi Ssentamu Robert aka Bobi Wine afulumizza obubaka obwagaliza abantu Ssekukkulu ennungi n’omwaka omugya ogw’emirembe. Hon. Kyagulanyi akulisizza abantu omwaka guno ogugenda okuggwako gwagambye nti gubadde gujjudde okusomooza omuli okuwamba kwossa okutta abawagizi baabwe.
- Ebbago eriggya ku bitundu by’omubiri
- Cindy oli mubi nnyo ongoba otya ku siteegi – Rema K
- Katikkiro ali mu bizinga asomesa ku mukenenya
- NUP tusaanye tugisiime – Hon. Cecilia Ogwal
- Mu Ssemateeka tetulina bamyuuka ba Ssaabaminisita
- Katikkiro asomesezza abayizi ku mpisa
- Ssentebe alangidde Bakansala be obutategeera
- Kitalo! Omutuuze atiddwa e Mityana

robotstxt: allowed

filter: keep


text:
KKOOTI ewozesa emisango gya ba kalintalo mu Ggwanga kyaddaaki ekkirizza Omusinga wa Rwenziruru Charles Weasley Mumbere okugenda okuziika Nnyina Christine Biira eyafa gye buvuddeko.
Kino kidiride omusinga okutwala okusaba kwe mu kooti nga ayagala emukkirize afulumeko Kampala ne Wakiso gye yali yalagirwa obutasala kusukka, asobole okugenda mu Disitulikiti ye Kasese okwetaba mu kuziika Nnyina eyafa gye buvuddeko.
Ono akkiriziddwa era nalagira amaleyo ennaku 14 zokka nga akungubagira nnyina, kyokka naaganibwa okwetaba mu kukuba olukungaana lwonna omuyinza okuva ebigambo ebikuma omuliro mu bantu.
Oluvanyuma lw’okufuna olukusa Mumbere alabise nga musanyufu agambye nti, asanyukidde ensalawo y’omulamuzi okumukkiriza okugenda e Kasese aziike mu maama we, era ne yeebaza abantu bonna abamuyambye nsaba Katonda okuwa nnyina ekiwummulo ekyemirembe.
Nnyina wa Mumbere yafa ku lw’okubiri ku makya mu ddwaliro lya Kirembe Mines Hospital ku myaka 85 era nga ajja kuziikibwa wiik ejja ku lw’okubiri.
Ono era ye nnyina wa Minisita omubeezi ow’ebyobulimi Christopher Kibazanga.
Kinajjukirwa nti Mumbere yali yagaanibwa okufuluma Kampala ne Wakiso, nga obuzibu bwava kukuba nti akyalina emisango gy’avunanibwa egy’obutemu bwe yali nga akyali Omusinga wa Rwenziruru
Do you have a story in your community or an opinion to share with us: Email us at editorial@watchdoguganda.com


text:
Kamya Kati Atikiza ne Bannamakolero
Wadde nga gavumenti eyagala bannayuganda bagule ebintu ebikolebwa kuno, naye ekyali omulimu munene okuteleeza embeera bannamakoler abakola abintu bino mwebakolera.
Olwaleero bannamakolera abeegatira mu kibiina kyabwe ekya Uganda manufacturers association UMA, baloopedde minisita wa kampala Beti Olive Namisango Kamya nti ekitongole ekiddukanya ekibuga ekya KCCA kibafudde lusuku gyebaddukira buli njala lwebaluma, nga kati babongezza n’omusolo gw’ettaka okutudde amakolero awatali yadde okubeebuuzaako.
Bino okubimugamba, minisita abadde awuubyeko olulu lw’ebigere mu maka ga bannamakolera bano, wali e Lugogo


text:
Ekitongole ekirwanyisa obuzzi bw’emisango obw’okweyambisa emmundu ekyatuumibwa Flying Squad kiziddwawo mu poliisi.
Flying Squad eduumirwa Andrew Kaggwa era aweereddwa abasirikale 120 abatendekeddwa okumala emyezi esatu nga kiteekeddwa wansi w’ekitingole mu poliisi ekinoonyereza ku buzzi bw’emisango ekya CID e Kibuli.
Olwaweebwa okuduumira poliisi ya Uganda Ssaabadumizi waayo Martin Okoth Ocholla yawererawo Flying Squad, ku byali by’ogerwa nti ekitongole ekyo ekyali kiduumirwa ACP Herbert Muhangi kyali kitulugunya abakwate ku kyali ekitebe kyakyo e Kampala Mukadde ne Nalufenya e Jinja.
Flying Squad yateekebwawo eyali omuduumizi wa poliisi Gen. Edward Kale Kayihura okulwanyisa obumenyi bw’amateeka naddala ekiwamba bantu, ettemu n’obubbi obw’ekirindi. Wabula bannansi beemulugunya ku kitongole kino nti kyali kifumbekeddemu obubbi, n’okutulugunya.
Abavaayo okuwa obujulizi ku nsonga y’okutulugunya beebo abakwatibwa ku by’okutta eyali omw’ogezi wa poliisi Andrew Felix Kaweesa omwali eyali Ssentebe wa Kamwenge Town Council Godfrey Byamukama, Ahmed Sseruka ne Charles Muhangi.


text:
Obwakabaka bwa Buganda bukutte obululu bw’ebibinja eby’emipiira gy’ebika egy’okubaka, era ebika byonna ebikakasiza okwetaba mu mpaka z’omwaka guno bisengekeddwa mu bibinja 4.
Omulumi gw’okukwata obululu buno gukulembeddwamu Dr Sarah Nkonge omumyuka wa ssentebe w’omuzannyo guno ku lukiiko lw’ebika, ne Rose Kaala ow’ebyekikugu.
Omukolo gubadde mu Bulange e Mengo.
Mu kibinja A
Embwa, Engo, Omutima Omusagi, Engeye, Endiga.
Mu kibinja B
Ensenene,Ngaali, Empeewo, Engabi Ensamba, Embogo
Ekibinja C
Emamba Kakoboza, Olugave, Omusu, Entalaganya, Effumbe, Ente.
Ekibinja D
Enjovu, Emamba Gabunga, Ennyonyi Enyange, Enkima, Ekkobe.
Omupiira gw’ebika ogw’okubaka ogwaguddewo empaka zino mu ssaza Bulemeezi, Embwa yakubye Engo obugoba 26 – 25.
Dr. Sarah Nkonge agambye nti olunaku olw’okutandika emipiira gino n’ebisaawe gye gigenda okuzanyirwa bigenda kusalibwawo mu bwangu ddala, era asabye abazukulu mu bika bya baabwe okujjumbira emipiira gino basitule ebitone byabwe.
Emipiira gy’ebika egy’okubaka bucanga giddamu mu 1987, bazukulu ba Gabunga bebakyasinze okuwangula engabo eno, emirundi giri 15.
Empaka zino zino nga zizeemu okuzannyibwa,bazzukulu ba Gabunga baaziwangula emirundi 3 egidiringana mu 1987, 88 ne 89, olwo engabo nebagitwalira ddala.
Mu mwaka 1987 nga zakaddamu , Embogo yaggulawo n’Enkima, bazukulu ba Gabunga nebaziwangula.
Ennyonyi Enyange bebalina engabo eyasembayo mu 2019, baakuba bazukuku ba Gabunga obugoba 20 – 19 mu Masaka Recreation Grounds.
Bisakiddwa : Issah Kimbugwe


text:
Ekyamateeka Olwokubiri 28
Endagaano Enkadde nʼEndagaano Empya
Emikisa Eri Abawulize
28 (A)Bw’onoogonderanga Mukama Katonda wo n’okwatanga amateeka ge gonna ge nkuwa leero, Mukama Katonda wo alikugulumiza n’akuteeka waggulu w’amawanga gonna ag’oku nsi. 2 (B)Emikisa gino gyonna onoogifunanga n’obeeranga nagyo, bw’onoowuliranga eddoboozi lya Mukama Katonda wo n’omugonderanga:
3 (C)Onooweebwanga omukisa bw’onoobeeranga mu kibuga ne bw’onoobeeranga mu kyalo.
4 (D)Abaana ab’omu nda yo banaaweebwanga omukisa, n’ebisimbe eby’omu ttaka lyo, n’ebisibo byo ebinaazaalibwanga, Ennyana z’ente ez’amagana go, n’obwana bw’endiga ez’ebisibo byo.
5 Ekibbo kyo mw’onookuŋŋaanyizanga, n’olutiba lwo mw’onoogoyeranga nabyo binaabanga n’omukisa.
6 (E)Onoobanga n’omukisa ng’oyingira era onoobanga n’omukisa ng’ofuluma.
7 (F)Mukama anaakuwanga okuwangula abalabe bo abanaakulumbanga. Banajjiranga mu kkubo limu okukulumba, naye ne basaasaanira mu makubo musanvu mu maaso go nga bawanguddwa.
8 Mukama anaawanga amawanika go omukisa, ne buli ky’onookwatangako engalo zo okukikola anaakiwanga omukisa. Mukama Katonda wo anaakuwanga omukisa ng’oli mu nsi gy’akuwa.
9 (G)Mukama agenda kukufuula eggwanga lye ettukuvu nga bwe yakusuubiza n’ekirayiro, bw’onookwatanga amateeka ga Mukama Katonda wo n’otambuliranga mu makubo ge. 10 (H)Kale nno abantu ab’omu mawanga gonna ag’ensi balitegeera nga bw’oyitibwa erinnya lya Mukama era banaakutyanga. 11 (I)Mukama anaakugaggawazanga nnyo mu byonna: mu zadde ery’enda yo, ne mu baana ab’ebisibo byo by’onoolundanga, ne mu bibala eby’omu ttaka lyo, ng’oli mu nsi Mukama gye yalayirira bajjajjaabo okugikuwa.
12 (J)Mukama alikuggulirawo eggwanika lye ery’obugagga bwe ery’eggulu, n’atonnyesanga enkuba mu ttaka lyo, mu biseera byayo, ne buli kintu kyonna ky’onookolanga anaakiwanga omukisa. Onoowolanga amawanga mangi, kyokka ggwe toogeewolengako n’akatono. 13 Mukama anaakufuulanga mutwe so si mukira. Bw’onoogonderanga ebiragiro bya Mukama Katonda wo bye nkutegeeza leero, n’obigobereranga n’obwegendereza, onoobanga ku ntikko waggulu, so tookooberenga. 14 (K)Tokyamanga kulaga ku ludda olwa ddyo oba olwa kkono, ng’oleka ebiragiro bino bye nkutegeeza leero, n’ogobereranga bakatonda abalala n’obaweerezanga.
Ebikolimo olw’Obutawulira
15 (L)Awo olunaatuukanga bw’otoogonderenga ddoboozi lya Mukama Katonda wo, n’otokwatanga mateeka ge na biragiro bye, bye nkulagira leero, kale ebikolimo bino byonna binaakutuukangako ne bibeera naawe:
16 Onookolimirwanga mu kibuga n’okolimirwanga ne mu kyalo.
17 Ekibbo kyo mw’onookuŋŋaanyirizanga n’olutiba lwo mw’onoogoyeranga binaakolimirwanga.
18 Abaana b’enda yo banaakolimirwanga, n’ekibala ky’ettaka lyo, n’ennyana z’amagana go, n’obwana bw’ebisibo byo byonna binaakolimirwanga.
19 Onookolimirwanga ng’oyingira era onookolimirwanga ng’ofuluma.
20 (M)Mukama anaakusindikiranga ebikolimo, n’okutabukatabuka, n’okunenyezebwa mu buli kintu kyonna ky’onoogezangako okukola, okutuusa lw’olizikirizibwa n’osaanawo mangu nnyo olw’ebikolwa byo ebibi, olwokubanga onoobanga omusenguse. 21 (N)Mukama alikulwaza olumbe olutawona olw’olukonvuba, okutuusa lwe lulikumalawo mu nsi gy’ogenda okuyingiramu ogirye. 22 (O)Mukama alikulwaza akafuba, n’omusujja n’okubugujja. Era alikusindikira ebbugumu eryokya ennyo, n’ekyeya, n’ekitala, n’okugengewala; era binaakugobereranga okutuusa lw’olizikirira. 23 (P)Eggulu waggulu w’omutwe gwo liribeera ng’ekikomo, n’ettaka wansi wo liriba ng’ekyuma. 24 Mukama alifuula enkuba y’omu nsi yo olufufugge, n’enfuufu yokka y’eneekuyiikiranga okuva waggulu mu bire, okutuusa lw’olizikirizibwa.
25 (Q)Mukama anaakulekeranga abalabe bo ne bakuwangulanga. Onoobalumbiranga mu kkubo limu, kyokka n’obadduka ng’obunye emiwabo mu makubo musanvu. Olifuuka kyakikangabwa mu maaso g’amawanga gonna ag’oku nsi. 26 (R)Omulambo gwo gulifuuka mmere ya nnyonyi zonna ez’omu bbanga, n’eri ensolo ez’oku nsi, era tewaabeerengawo n’omu anaazigugobangako. 27 (S)Mukama anaakulwazanga amayute g’e Misiri, n’ebizimba, n’amabwa, n’obuwere, by’otoowonyezebwenga. 28 Mukama anaakusuulanga eddalu, anaakuzibanga amaaso, n’okukutabulatabulanga mu ndowooza yo. 29 (T)Mu ttuntu onoowammantanga ng’omuzibe w’amaaso abeera mu kizikiza obudde bwe bwonna. Buli ky’onookolanga onoolemwanga okukituukiriza; onoovumibwanga era onoobbibwanga buli kakedde, naye nga tewaabengawo akudduukirira.
30 (U)Onooyogerezanga omukazi, n’osembereranga n’okumuwasa, naye omusajja omulala anaakumutwalangako n’asulanga naye. Oneezimbiranga ennyumba naye toogisulengamu. Oneesimbiranga ennimiro z’emizabbibu, naye toolyenga ku bibala byamu. 31 Sseddume zo zinattirwanga mu maaso go, naye toolyenga ku nnyama zaazo. Endogoyi zo zinabbirwanga mu maaso go, so tebaazikuddizenga. Endiga zo zinaaweebwanga abalabe bo, ne watabaawo adduukirira okuzikuddiza. 32 (V)Batabani bo ne bawala bo banaagabibwanga mu baamawanga amalala ng’olaba; onoobanoonyanga buli lunaku okutuusa n’amaaso lwe ganaakumyukanga, naye nga tolina maanyi kubaako na kya kukola. 33 (W)Ab’eggwanga ly’otomanyi banaalyanga ebibala by’ettaka lyo by’onoobanga weerimidde, toobengako na kya kukola wabula okutulugunyizibwanga buli kiseera. 34 Amaaso go bye ganaalabanga binaakusuulanga eddalu. 35 (X)Mukama anaakulwazanga amayute ku maviivi ne ku magulu, agataayinzenga kuwonyezebwa, era ne gasaasaananga okuva mu bigere okutuuka ku kawumpo k’omutwe.
36 (Y)Mukama alikuleka, ggwe ne kabaka wo gw’onoobanga weerondedde n’otwalibwa mu ggwanga eddala ly’otowulirangako, ne bajjajjaabo lye bataamanya, n’oweererezanga eyo bakatonda abalala ab’emiti n’amayinja. 37 (Z)Olifuuka ekintu ekyesisiwaza, ekinaanyoomebwanga era ekinaasekererwanga mu mawanga gonna Mukama gy’anaabanga akulazizza. 38 (AA)Onoosiganga ensigo nnyingi mu nnimiro yo, kyokka onookungulangamu katono, kubanga enzige zinaalyanga ebibala byo byonna. 39 (AB)Onoosimbanga essamba z’emizabbibu n’ogisaliranga bulungi, naye toonywenga ku nvinnyo wadde okukuŋŋaanya ebibala bya zabbibu, kubanga ensiriŋŋanyi zinaabiryanga. 40 (AC)Onoobeeranga n’emiti egy’emizeeyituuni mu nsi yo yonna, naye togenda kukozesanga ku mafuta gaagyo, kubanga emizeeyituuni gyo ginaakunkumukanga ne gigwa wansi. 41 (AD)Olizaala abaana aboobulenzi n’aboobuwala, naye toosigalenga nabo, kubanga banaatwalibwanga mu busibe. 42 Enzige zineefuganga emiti gyo gyonna n’ebibala eby’omu ttaka lyo.
43 (AE)Bannamawanga b’onoobeeranga nabo bagenda kukulaakulananga balinnye waggulu okukusinganga, nga ggwe weeyongeranga kukka bussi wansi. 44 (AF)Banaakuwolanga, naye ggwe toobawolenga. Be banaabanga omutwe naye ggwe onoobanga mukira.
45 (AG)Ebikolimo ebyo byonna binaakujjiranga ne bikulondoolanga ne bikutuukako okutuusa lwe binaakuzikirizanga olw’obutagonderanga Mukama Katonda wo, n’otokwatanga mateeka ge na biragiro bye, bye yakulagiranga. 46 (AH)Binaabeeranga mu ggwe ng’akabonero era ekyewuunyisa gy’oli n’eri bazzukulu bo emirembe gyonna. 47 (AI)Kubanga bwe wabeeranga obulungi n’ebintu ebingi, tewaweerezanga Mukama Katonda wo n’omutima ogujjudde essanyu. 48 (AJ)Noolwekyo ng’oli mu njala ne mu nnyonta, ng’oli bwereere, ng’oli mwavu lunkupe, ojjanga kuweerezanga balabe bo, Mukama b’anaakusindikiranga okulwana naawe! Anaakwambazanga mu bulago bwo ekikoligo eky’ekyuma okutuusa lw’alikuzikiririza ddala.
49 (AK)Mukama alikuleetera eggwanga eririva ewala ennyo, ku nkomerero y’ensi, ne likulumba, nga likukkako ng’empungu bw’eva waggulu n’ekka n’amaanyi ku nsi; liriba eggwanga ng’olulimi lwalyo tolutegeera. 50 (AL)Liribeera eggwanga erijjudde obukambwe mu maaso, eritassaamu kitiibwa bantu bakulu wadde okusaasira abato. 51 (AM)Balirya abaana b’ebisolo by’omu malundiro go, n’ebibala eby’omu ttaka lyo okutuusa lw’olizikirizibwa. Tebalikulekerawo ku mmere ya mpeke, wadde ku nvinnyo oba ku mafuta, wadde ku nnyana ez’ebiraalo byo, oba ku baana b’endiga ab’ebisibo byo, okutuusa lw’olizikirira. 52 (AN)Banaazingizanga ebibuga byo byonna mu nsi yo yonna okutuusa ebisenge ebiwanvu eby’ebigo bye weesiga lwe birigwa wansi. Banaazingizanga ebibuga byonna mu nsi yonna Mukama Katonda wo gy’akuwa.
53 (AO)Olw’okubonaabona abalabe bo kwe banaakutuusangako nga bakuzingizza, onoolyanga ebibala by’olubuto lwo, ennyama ya batabani bo ne bawala bo Mukama Katonda wo b’anaabanga akuwadde. 54 Omusajja asingira ddala obuntubulamu era omuwombeefu mu mmwe, taasaasirenga na muganda we yennyini, oba mukyala we omwagalwa, oba abaana be abanaabanga bakyasigaddewo; 55 taawengako n’omu ku nnyama y’abaana be b’anaabanga alya. Kubanga nga takyalina ky’asigazza kyonna mu kubonaabona okungi omulabe wo kw’anaabanga akutuusizzaako ng’akuzingirizza mu bibuga byo byonna. 56 (AP)Omukazi asinga obuntubulamu n’eggonjebwa mu mmwe, nga mwenaanyi nnyo, ataŋŋanga na kulinnyisa kigere kye ku ttaka nga kyereere, taamanyisenga bba omwagalwa, wadde mutabani we, oba muwala we, 57 ku mwana gw’anaabanga y’akazaala ow’omu lubuto lwe, n’abaana b’anaazaalanga. Kubanga anaabanga ategese okubalyanga mu nkukutu olw’okubulwako ekyokulya ekirala mu biseera eby’okuzingizibwa era eby’ennaku enzibu ennyo, omulabe wo by’anaabanga akutuusizzaako mu bibuga byo.
58 (AQ)Bw’otoogonderenga na bwegendereza ebigambo byonna ebiri mu mateeka gano, ebiwandiikiddwa mu kitabo kino, n’ototya era n’otossaamu kitiibwa erinnya lino ery’ettendo era ery’entiisa, eriyitibwa: Mukama Katonda wo, 59 kale nno, Mukama anaakuweerezanga endwadde enkambwe ennyo, eri ggwe n’eri ezzadde lyo; endwadde ez’olutentezi era enkambwe ennyo ez’olukonvuba. 60 (AR)Anaakuleeteranga endwadde zonna ez’e Misiri, ezaakutiisa ennyo, ne zikwezingangako. 61 (AS)Era Mukama anaakuleeteranga endwadde eza buli ngeri, n’ebibonoobono ebitawandiikiddwa mu Kitabo eky’Amateeka gano, okutuusa lw’olizikirizibwa. 62 (AT)Era mulisigala ng’omuwendo gwammwe gusse nnyo wansi, songa mwali ng’emmunyeenye ez’oku ggulu olw’obungi bwammwe; lwa kubanga tewagonderanga ddoboozi lya Mukama Katonda wo. 63 (AU)Nga bwe kyasanyusanga ennyo Mukama okubagaggawazanga n’okubaazanga mweyongerenga obungi, bwe kityo kinaamusanyusanga okubaavuwazanga n’okubazikirizanga. Olisimbulwa n’oggibwa mu nsi gy’ogenda okuyingira okugirya.
64 (AV)Mukama anaakusaasaanyanga mu mawanga gonna, okutandikira ku ludda olumu olw’ensi gy’etandikira, okutuuka ku ludda olulala gy’ekoma. Eyo gy’onoosinzizanga bakatonda abalala abakolebwa mu miti ne mu mayinja, ggwe ne bajjajjaabo be mutamanyangako. 65 (AW)Mu mawanga ago togenda kuweereraweererangayo wadde ebigere byo okufunirangayo ekiwummulo. Eyo, Mukama anaakuweerangayo omutima ogujugumira, n’amaaso agaagala okuziba olw’okujulirira, n’emmeeme eweddemu essuubi. 66 Onoobanga mu kubuusabuusa buli kaseera, ng’ojjudde okutya emisana n’ekiro, ng’obulamu bwo tobwekakasa. 67 (AX)Mu makya onoogambanga nti, “Singa nno bubadde kiro!” Ate ekiro ng’ogamba nti, “Singa nno bubadde makya!” olw’okutya okunajjulanga mu mutima gwo, n’ebyo amaaso go bye ganaalabanga. 68 Mukama anaakuzzangayo mu Misiri mu kyombo, ku lugendo lwe nakugaana okuddayo okutambula. Ng’oli eyo oneewangayo weetunde ng’omuddu omusajja oba ng’omuddu omukazi, naye toofunengayo muntu n’omu akugula.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
1024 Views
MPEREKERA LYRICS BY JOSH BUXTON Chorus Mperekera....(Mukwano nkwekutte) ndetera.....(Bili byewasubiza) Mperekera....(Mukwano nkwekutte) Ebinkabya obimanyi er\'ebinsanyusa obimanyi Ebinkabya obimanyi er\'ebinsanyusa obimanyi Verse 1 Guno omukwano gwekitto gwansigalamu (aaaahhhh) Obuzanyo bwekitto bwannemeramu (weewaawo) Omukwano gw\'ekitto gwansigalamu (aaahhhh) Emboozi y\'ekiro njesunga nyo emziza buto Simu yo njilinda everyday nding\'omubanda Era wano wonkubidde kaalaalaa mbadde njilinda Ku facebook ku whatsapp nga yonna nkuswaamaa Kati finally bwonkubidde kwatilira osook\'owuliriza Nze binji byempiseemu kuba era gwe mpulira ekibanja Lonely...I\'m feeling lonely!!! Holiday...nsabayo ka Holiday nze nawe eh mmmm!!! (Chorus) Verse 2 It is impossible (impossible) Obutakulowoozaako Ngezako okwessonyiwa nkwelabire naye olabika wandya nyo Mukateggo mwewansiba nonnyweeza Nninga omuddu wa abaseveni Ekintu kino wakinsuulamu ng\'oyagala nze nkigweemu Nze yali your number emu Kati ongamba nkiveemu Kyensaba neesiga nga bwenkwesiga Nkusaba tondeka Lwolindeka olwo lwendifa... Kubanga nkwagala.....(transpose) Instrumental till End
Advertisement
Mperekera | Josh Buxton
1025 Views
Nenda Baba Iwe featuring Mowzey Radio X All Stars | Josh Buxton
1769 Views
Akalimo | Josh Buxton
664 Views
Kola | Daddy Andre
1359 Views
Oba Onfuna [Owebina] | Fixon Magna
1085 Views
Akageri featuring Recho Rey | Aybrah
2708 Views
Glorify You | Irene Namubiru
416 Views
Ntibula | Martha Mukisa
4566 Views
Personal | Zuli Tums
1137 Views
Advertisement


text:
Luusi 2
Endagaano Enkadde nʼEndagaano Empya
Luusi Asisinkana Bowaazi
2 (A)Nawomi yalina mulamu we, ng’ava mu kika kya bba, Erimereki, nga mugagga, erinnya lye nga ye Bowaazi. 2 (B)Awo Luusi Omumowaabu n’agamba Nawomi nti, “Ka ŋŋende mu nnimiro okulonda ebirimba bya sayiri, ngoberere oyo anankwatirwa ekisa[a].” Nawomi n’amuddamu nti, “Genda, muwala wange.” 3 Amangwago, n’agenda, n’atandika okulonda mu nnimiro abakunguzi we bayise. Awo ne yesanga ng’atuuse mu nnimiro ya Bowaazi, ow’omu kika kya Erimereki.
4 (C)Mu kiseera kye kimu Bowaazi n’atuuka okuva e Besirekemu, n’agamba abakunguzi be nti, “Mukama Katonda abeere nammwe.”
Nabo ne bamuddamu nti, “Naawe Mukama Katonda akuwe omukisa.”
5 Awo Bowaazi n’abuuza nampala wa bakunguzi be nti, “Omuwala ono w’ani?” 6 (D)N’amuddamu nti, “Ono ye muwala Omumowaabu eyajja ne Nawomi okuva e Mowaabu. 7 Atwegayiridde alondelonde abakunguzi we bayise mu binywa, era asiibye akola okuva obw’enkya okutuusa essaawa eno, okuggyako akabanga akatono ke yawumuddemu.”
8 Awo Bowaazi n’agamba Luusi nti, “Wuliriza, muwala ggwe. Togendanga n’olondanga mu nnimiro endala yonna, tovanga mu eno, naye obeeranga wamu nabaweereza bange abawala. 9 Gendereranga ennimiro basajja bange mwe bamaze okukungula, era ogobererenga abawala. Abasajja mbalagidde obutakutawanya. Era ennyonta bw’ekulumanga, onywenga ku mazzi abasajja ge basenye.”
10 (E)Awo Luusi bwe yawulira ebyo, n’avuunama ku ttaka, ng’agamba nti, “Ng’ondaze ekisa mu maaso go, n’onfaako nze, munnaggwanga.” 11 (F)Naye Bowaazi n’addamu nti, “By’okoledde nnyazaala wo kasookedde balo afa, ne bwe waleka kitaawo ne nnyoko era n’abantu bo n’ojja mu nsi ey’abantu botomanyi, babintegezezza byonna. 12 (G)Mukama Katonda wa Isirayiri gwe weeyuna wansi w’ebiwaawaatiro bye, akusasule olw’ebyo by’okoze, era akuwe empeera ennene ddala.”
13 Awo Luusi n’addamu nti, “Nneeyongere okulaba ekisa mu maaso go mukama wange, kubanga oyogedde ebigambo ebyekisa eri omuweereza wo era emmeeme yange ogizizza mu nteeko wadde nga sigwanira kuba omu ku baweereza bo.”
14 (H)Ekiseera ekyokulya bwe kyatuuka, Bowaazi n’agamba Luusi nti, “Jjangu okoze omugaati gwo mu wayini akatuuse[b].”
Awo Luusi bwe yatuula wansi, Bowaazi n’amuwa sayiri ensiike, n’alya, n’akkuta, n’emulemera nawo. 15 Oluvannyuma ng’okulya kuwedde, n’agolokoka agende alonde, era Bowaazi n’alagira abaddu be nti, “Ne bw’anaalonda mu binywa temumugaana. 16 Wakiri, mumuleke yerondere mu miganda so temumuwuuna.”
17 Awo Luusi n’alonda mu nnimiro okutuuka akawungeezi, oluvannyuma n’awuula ne sayiri gye yali akuŋŋaanyizza, n’aweza nga kilo kkumi na ssatu. 18 (I)Yonna n’agyetikka, n’agitwala mu kibuga, ne nnyazaala we n’agiraba. Era yamuleetera ne ku mmere gye yali afissizzaawo.
19 (J)Nnyazaala we yasanyuka nnyo, era n’amubuuza nti, “Wakoze mu nnimiro y’ani leero? Aweebwe omukisa oyo akukwatiddwa ekisa!” Awo Luusi n’abuulira nnyazaala we nannyini nnimiro mwe yakoze, n’erinnya ly’omwami nga ye Bowaazi.
20 (K)Nawomi namugamba nti, “Mukama Katonda atalekanga kulaga kisa eri abalamu n’abafu, amuwe omukisa. Anti omusajja oyo muganda waffe ddala, era y’omu ku banunuzi[c] baffe ddala.”
21 Luusi Omumowaabu n’ayongerako nti, “N’okuŋŋamba yaŋŋambye nti nkolere wamu n’abakozi be okutuusa lwe balimala eby’okukungula bye.”
22 Awo Nawomi n’agamba Luusi muka mwana we nti, “Kijja kuba kirungi nnyo muwala wange, okubeeranga kumpi nabaweereza be abakazi, kubanga singa onoogenda mu nnimiro y’omulala akabi kayinza okukutuukako.”
23 (L)Awo Luusi n’abeeranga kumpi n’abaweereza ba Bowaazi ng’alonda okutuusa amakungula ga sayiri n’eŋŋaano bwe gaggwa, n’abeeranga wamu ne nnyazaala we.
Footnotes
- 2:2 Okulonda emmere y’empeke esigaridde mu nnimiro kyali kya bannamwandu, n’abaana enfuuzi, n’abagenyi (Lv 19:9; 23:22; Ma 24:19)
- 2:14 Wayini akatuuse kyali kyakunywa ekitabuddwamu wayini akayirira n’omuzigo omutono.
- 2:20 Omununuzi, ye yali muganda w’omugenzi ow’ennyumba ow’okumpi ennyo, era ye yali ateekwa okununula ettaka lyonna ery’omugenzi. Omununuzi yali ateekwa okuwasa nnamwandu, nnamwandu bwe yabanga tazadde baana (Ma 25:5-10)
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Ekiwuumulo ni dhaadha omukazi
Rebecca Ndhibogeza
Catherine Groenewald
Odongo ni Apiyo baaviranga mu kibuga ni bbaabba ghaibwe. Ekiwuumuli bwe kyatuuka baalinga emberi beetaaga okuja okuwuumula ti lwakubanga amasomero gaali gaigeiregho, aye baali benda kuja kukyaliraku dhaadha ghaibwe omukazi mu kyalo ekyali kirinaine oguyandha ogubba nga gulimu n'ebyenhandha.
Odongo ni Apyo baali basanhufu kuba guno gwali mulundi gundi ogw'okukyaliraku dhaadha ghaibwe. Baategeka ensagho dhaibwe okwetegekera olugendo olunaku olwairaku.Olunaku olwo ezira kw'abo eyalambaala kuba baasula nga baghaya ku kiwuumulo obwire bwonabwona.
Munco baatambuliragho okwolekera ekyalo mu motoka ya bbaabba ghaibwe. Baabita mu nsozi,mu nsolo edhendawulo ni mu nimiro edh'amajaani eno bwe babala motoka kw'oteire n'okwemba enhembo.
Oluvainhuma, abaana bano baakoowa baamala baalambaala.
Bbaabba yabasitula nga batuuse mu kyalo. Baayagaanayo Nyar-kanyada dhaadha ghaibwe omukaire eyali yeewuumuliire mu muti. Mu lulimi lwaibwe, eriina Nyar- kanyada litegeeza mughala w'abantu ba kanyada kuba yali mukazi ow'ekighago atenga mulungi inho.
Nyar-kanyada yabasangaaza mu nhumba. Yeetoloola enhumba nga akina eno bw'ayemba. Baidhukulube baali basanhufu inho baamugha ebirabo byebaali bamuleeteire okuva mu kibuga.''sooka osimulule ekyange," Odongo bweyakoba. Apiyo yeena yaamukoba ati "mbe sooka osimulule ekyange."
Oluvainhuma Nyar-kanyada yasimulula ebirabo yaagha baidhukulu omukisa okuva mu by'obughangwa bwaibwe.
Agho ni Odongo ni Apiyo baafuluma ku luya okubinga ebighoigholo n'ebinhoni.
Baaniina emiti baagwa mu maadhi ag'enhandha.
Obwire bwe bwaziba, baila waka okunhwaku ka caayi ak'olweigulo igulo. Bainhama okughongera nga n'okulya eky'eigulo bakaali.
Enkeera, bbaabba wa baana bano yavuga motokaye okwirayo mu kibuga yaabalekera Nyar-kanyada dhaadha ghaibwe.
Odongo ni Apiyo baayambanga dhaadha ghaibwe emirimo egy'awaka nga kuja maadhi, okugherera enku, okulonda amagi ag'enkoko n'okunoga eiva okuva mu nimiro.
Nyar-kanyada yasomesa baidhukulube okugoya bbando okuliisa n'eiva ery'emenba n'eisoga erifumbiibwa empola mu seepiki ensndikire. Yabooleka engeri ey'okukola omutyere okuva mu kooko okuliisa engege enkalirire.
Lulala kunco, Odongo yatwala ente dha dhaadha ghaibwe okulya. Ente dhino dhaalumukira kigo kya mulinaanwa. Omwayi yali muniivu n'Odongo. Omwayi ono yeegherera Odongo ati akumye ente kuba dhiriire ebirime. Olunaku welwaja, omulenzi pno yakolanga bwekisoboka okubona nga ente tidhireeta buzibu.
Olunaku olundi, abaana bano baaja mu katale ni dhaadha ghabwe Nyar-kanyada okumutundiraku eiva eisoga,sukaali ni sabbuuni. Apiyo yanhumirwanga inho okukoba ba kaasitoma emiwendo egy'esente nga bagula ebintu ate Odongo ye nga anhumirwa kubateeranga mu buveera.
Ku nkomerero y'olunaku, baanhwera caayi ghalala. Baayamba dhaadha ghaibwe okubala esente dheyafuna.
Ekiwuumulo kyawaaku era abaana bano baali bali n'okwirayo mi kibuga.Nyar-kanyada yagha Odongo enkofiira ate Apiyo yaamugha omudoozi era yaabategekera emere ey'okulya.
Bbaabba ghaibwe weyaira okubanona, baali tibenda kwirayo mu kibuga era beegayirira Nyar-kanyada baje naye. Nyar-kanyada yataaku akamwenumwenu yaakoba "Ndi mukaire inho okuba mu kibuga. Kale n'olw'ekyo nda kubalindiranga eno okwidha okunkyalira."
Odongo ni Apiyo baagha dhaadha ghaibwe akafumito baamunwegera era baamukubira ka bbaayi.
Odongo ni Apiyo we bairayo kwisomero bainhama okughayiraku mikwano gyaibwe ebyali mu kyalo kuba abaana abandi baali baidhi bati obulamu obulungi busimuka mu bibuga byonka abandi baaloghooza bati buba mu byalo.Aye abangi kw'abo baabona nga Odongo ni Apiyo ni dhaadha ghaibwe ow'ebyewuunhio.
You are free to download, copy, translate or adapt this story and use the illustrations as long as you attribute in the following way:
Ekiwuumulo ni dhaadha omukazi
Author - Violet Otieno
Translation - Rebecca Ndhibogeza
Illustration - Catherine Groenewald
Language - Lusoga
Level - First paragraphs
© African Storybook Initiative 2015
Creative Commons: Attribution 4.0
Source www.africanstorybook.org


text:
OMUYIZI mu ttendekero lye Kyambogo ebigambo tebimugendedde bulungi enkya ya leero, bwakedde ne yegatta ku bayizi banne okwekalakaasa nga bawakanya abakulira Univasite eno okwongeza ebisale, kyokka Poliisi bw’ekasuse akakebe ka ttiya gaasi ne kagaana okwabika n’asalawo akagiddizi ne kamwabikira mu ngalo nekamukutulako omukono.
Ono ategerekeseko erya Abraham lyokka akola Diploma mu ssomo ly’okukanika emmotoka n’amasanyalaze, era nga addusiddwa mu ddwaliro nga eggalo ez’omukono gwe ogwa ddyo zonna zikutuseeko.
Bayizi banne bategezezza nti basoose ne bamulabula obutetantala kukwata ku kakebe ka ttiya gaasi abadde kagaanye okwabika wabula nagaana era ekiddiridde kwe kugezaako okukakasuka ne kamwokya engalo zonna.
Bano okwekalakaasa babadde bawakanya enkola eyatereddwawo abakulira Yunivasite eno nga buli muyizi alina okusasula ensimbi zonna mu sabiiti 12 zokka nga analemererwa wakugobwa oba okufiira omwaka gwe.
.
Do you have a story in your community or an opinion to share with us: Email us at editorial@watchdoguganda.com


text:
Uganda Anarchist › Forums › Uganda Elite Class › Buganda Kingdom Lacks Accountability › MAYIGA YATANDIKA OKUKOZESA SOCIAL MEDIA
MAYIGA YATANDIKA OKUKOZESA SOCIAL MEDIA
ABATABADDEEWO BULIJJO NAYE NGA BAAGALA OKUMANYA OMUTAWANA WEGWAVA – NGA EYALI KATIKKIRO JB WALUSIMBI AGENDA OKUZZAAYO DDAMULA MAYIGA YATANDIKA OKUKOZESA SOCIAL MEDIA NGA YERANGA NGA KATIKKIRO ADDAKO NGA AYITA MU BAWUZZI BOBUNYAMA. YAKOLA COMPAIGN YOKUMULONDA KU BWA KATIKKIRO ERA NGA BULI ASABA TULINDE KABAKA ALONDE AVUMIBWA BUBI NNYO – KATI EMYAKA MUSANVU NGA ABANTU BA MAYIGA BAVUMA BULI AYOGERA KU NSOBI EZIGENDA MU MAASO , NAYE ABABADDENGA BAVUMIBWA AMAZIMA GABALINNYE NEBATANDIKA OKUJJAYO BYONNA BULIJJO BYEBOOGERAKO. ATE GAKYALI MABAGA.
1. Aboogerako bwebawakanya ekyokugamba nti Mayiga awangaale era aggundeggunde, baavumibwa.
2. Bwebawakanya ekya Mayiga okuyitanga ne nnamulondoye nagyagagaalamu abantu nebajja beyala wali – era baavumibwa.
3. Bwebawakanya ekya abawagizi ba Mayiga okumukoleranga ebiyitiriwa gyagendanga – era baavumibwa.
4. Bwebawakanya ekya Nantawetwa okugiteekako engalabi ekulira engoma okubeera embajjulemu, eyitibwemu engoma enkulu – era baavumibwa
5. Okuleeta obuleesi amawulire nti Abataka bemulugunyizza lwaki Mayiga tabaleka kulaba Kabaka – Era baavumibwa
6. Okuleeta amawulire kiteesebweko ekya Ssaabalangira okulangirira nti essiga lya katikkiro lirabika likolerera kumenyawo masiga malala gonna mu Buganda – era baavumibwa.
7. Okuleeta amawulire gamanyibwe nga emipiira gya masaza bwegitundibwa mu bannamawanga – era baavumibwa
8. Okubuuza baani abasala ebibanja mu ttaka lya masiro era kati amasiro ga Buganda ani agalinako obuyinza – era baavumibwa
9. Okuwakanya ekyokutunda Agakhan Olubiri lwa Kabaka olwe Mengo – era bavumibwa
10. Wakati awo ebiriwo bingi nnyo nnyo. Naye omulundi guno abantu baawulidde ebyayogeddwa nti Mayiga ali mu lukwe lwa kukola ku Kabaka wa Buganda bulabe – era ababyebuuza bavubibwa.
Mukama asaasire emyoyo gya abavumi, kubanga amazima go gakyaliwo era gajja kuwangula nga bulijjo.


text:
Okuva 15
Endagaano Enkadde nʼEndagaano Empya
Oluyimba lwa Musa
15 (A)Awo Musa n’abaana ba Isirayiri ne bayimbira Mukama oluyimba luno nga bagamba nti,
“Nnaayimbiranga Mukama,
kubanga awangudde n’ekitiibwa kingi.
Asudde mu nnyanja
embalaasi n’omwebagazi waayo.
2 (B)Mukama ge maanyi gange era lwe luyimba lwange,
era afuuse obulokozi bwange.
Ye Katonda wange, nange nnaamutenderezanga,
ye Katonda wa kitange, nange nnaamugulumizanga.
3 (C)Mukama mulwanyi;
MUKAMA, ly’erinnya lye.
4 (D)Amagaali ga Falaawo n’eggye lye
abisudde mu nnyanja;
n’abaduumizi b’amaggye ge abalondemu
basaanyeewo mu Nnyanja Emyufu.
5 (E)Obuziba bubasaanikidde;
basse okutuuka ku ntobo ng’ejjinja.
6 (F)“Omukono gwo ogwa ddyo, Ayi Mukama,
gwalina amaanyi n’ekitiibwa;
omukono gwo ogwa ddyo, Ayi Mukama,
gwasesebbula omulabe.
7 (G)Mu bukulu obw’ekitiibwa kyo,
wamegga abalabe bo,
wabalaga obusungu bwo,
ne bubasiriiza ng’ebisasiro.
8 (H)Omukka bwe gwava mu nnyindo zo,
amazzi ne geetuuma;
amazzi g’ebuziba ne geekwata ng’ekisenge wakati mu nnyanja.
9 (I)“Omulabe n’ayogera nti,
‘Ka mbagobe, mbakwate.
Nnaagabana omunyago;
mbeemalireko eggoga.
Nnaasowolayo ekitala kyange,
ndyoke mbazikirize.’
10 (J)Naye wakunsa embuyaga zo,
ennyanja n’ebasaanikira.
Bakka ng’ekyuma,
ne basaanawo mu mazzi amangi ag’amaanyi.
11 (K)Ani akufaanana, Ayi Mukama,
mu bakatonda bonna?
Ani akufaanana, ggwe,
Omutukuvu Oweekitiibwa,
atiibwa era atenderezebwa,
akola ebyamagero?
12 “Wagolola omukono gwo ogwa ddyo,
ensi n’ebamira.
13 (L)Mu kwagala kwo okutaggwaawo,
abantu be wanunula olibakulembera.
Mu maanyi go,
olibatuusa mu kifo kyo ekitukuvu.
14 (M)Amawanga galikiwulira ne gakankana,
ababeera mu Bufirisuuti balijjula ennaku.
15 (N)Abakungu b’omu Edomu balitangaalirira nga batidde;
abakulembeze ab’amaanyi aba Mowaabu balikankana;
abatuuze b’omu Kanani baliggwaamu endasi.
16 (O)Okwesisiwala n’entiisa biribajjira.
Olw’omukono gwo ogw’amaanyi tebalinyega,
balisirika ng’ejjinja okutuusa abantu bo lwe baliyitawo, Ayi Mukama,
okutuusa abantu bo, be wanunula,
lwe baliyitawo.
17 (P)Olibayingiza n’obassa ku lusozi lwo lwe weerondera,
kye kifo, Ayi Mukama kye weekolera mw’onoobeeranga,
ekifo kyo Ekitukuvu,
kye weekolera, Ayi Mukama, n’emikono gyo.
18 Mukama anaafuganga
emirembe n’emirembe.”
Oluyimba lwa Miryamu
19 (Q)Embalaasi za Falaawo, n’amagaali ge, ne basajja be abeebagadde embalaasi bwe baayingira mu nnyanja, Mukama n’akomyawo amazzi ag’ennyanja ne gabasaanikira; naye nga bo abaana ba Isirayiri batambulira ku ttaka kkalu wakati mu nnyanja. 20 (R)Awo Miryamu, nnabbi omukazi era mwannyina wa Alooni, n’akwata ekitaasa; n’abakazi abalala ne bamugoberera nga balina ebitaasa era nga bwe bazina. 21 (S)Miryamu n’abayimbira bw’ati nti,
“Muyimbire Mukama,
kubanga awangudde n’ekitiibwa kingi.
Asudde mu nnyanja
embalaasi n’agyebagadde.”
Amazzi g’e Mala n’aga Erimu
22 Awo Musa n’akulembera Isirayiri, n’abaggya ku Nnyanja Emyufu, ne bayingirira eddungu ly’e Ssuuli. Ne batambulira ennaku ssatu mu ddungu nga tebalabye ku mazzi. 23 (T)Bwe baatuuka e Mala, ne batasobola kunywa ku mazzi gaawo, kubanga gaali gakaawa: era eyo y’ensonga eyatuumisa ekifo ekyo Mala. 24 (U)Abantu ne beemulugunyiza Musa, ne bamubuuza nti, “Tunywe ki?”
25 (V)Musa ne yeegayirira Mukama; Mukama n’amulaga ekitundu ky’omuti. Bwe yakisuula mu mazzi, amazzi ne gaba malungi okunywa.
Mu kifo kino Mukama we yabaweera ekiragiro kino n’etteeka, era n’abagezesa 26 (W)ng’agamba nti, “Singa muwuliriza eddoboozi lya Mukama Katonda wammwe n’obwegendereza, ne mukola ebyo by’alaba nga bituufu, ne mussaayo omwoyo ku biragiro bye, era ne mugondera amateeka ge, sigenda kubaleetako ndwadde n’emu, ng’ezo ze naleetera Abamisiri, kubanga nze Mukama, nze mbawonya endwadde zammwe.”
27 (X)Awo ne batuuka mu Erimu, awaali ensulo ekkumi n’ebbiri, n’enkindu ensanvu; ne bakuba awo eweema zaabwe okumpi n’amazzi.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Gavumenti Efulumizza Ez’okusengula Ab’e Bududa
Abatuuze b’e Bududa abaakosebwa okuyigulukuka kw’ettaka bafunye essuubi eppya oluvannyuma lwa gavt okufulumya ensimbi obuwumbi 10 bulamba, ng’omutemwa ogusooka, okusengula abantu bano. Abantu okuva mu famire 900 bebasuubirwa okuganyulwa mu nsimbi zino. Kamisoona avunaanyizibwa ku kutaasa abakoseddwa obusandali mu minisitule y’ekikula ky’abantu Martin Owor abotodde ekyama nti eggye ly’eggwanga ly’erigenda okuzimba amayumba gavt mw’egenda okusengulira ab’e Bududa.


text:
Omubaka Anita Annet Among alayiziddwa nga sipiika wa parliament ya Uganda omujja, ngádda mu bigere bya Jacob Oulanyah eyavudde mu bulamu bwénsi.
Among ye mubaka omukyala owa district ye Bukedea.
Ssaabalamuzi wéggwanga Owiny Dollo yákubirizza olutuula lwa leero mu kulonda sipiika omujja, era yámulayizza.
President wa Uganda Yoweri Kaguta Museven Tibuhaburwa naye yetabye mu lutuula luno olubadde mu kisaawe e Kololo.
Among eyasimbiddwawo ekibiina kya NRM afunye obululu 401, ate Asuman Basaalirwa owa JEEMA eyasimbiddwawo oludda oluvuganya government afunye obululu 66, ate 1 kabadde kafu.
Mu ngeri yeemu Thomas Tayebwa abadde Nampala wa government mu parliament alondeddwa ng’omumyuka wa sipiika.
Tayebwa awangudde munna FDC eyaleeteddwa oludda oluvuganya gavument Okot Biteek Junior akiikirira Kyoga.
Tayebwa afunye obululu 379 Biteek nafuna 82.
Ababaka 468 bebetabye mu lutuula luno, nga Parliament yonna omugatte erimu ababaka 529.
Ngókulonda tekunatandika, erinnya lya Anita Among lyayanjuddwa omubaka omukyala owa Kakumiro era Ssaabaminister wéggwanga Robinah Nabbanja, nerisembebwa omubaka wa Ajuri county Hamson Obua era nga ye minister wébyemizannyo.
Omubaka wa Bugiri municipality Asuman Basalirwa ayanjuddwa omubaka wa Nyendo Mukungwe Mathius Mpuuga Nsamba , násembebwa omubaka wa Nakawa west Joel Ssennyonyi.
Omwaka gubadde tegunawera bukyanga omukolo gwegumu gubaawo ogwókulonda sipiika wa parliament nga 24.may 2021, Jacob Oulanyah lweyalondebwa ku bwa sipiika ate Anita Annet Among nálondebwa ku bumyuka.
Jacob Oulanyah abadde mukosefukosefu okuva lweyalondebwa okutuusa nga 20 march, 2022,president Museven lweyabikidde eggwanga, nga yafiiridde Seatle mu America.


text:
3614 Views
Ekyaama Twasiizza Ekyaama [Pre-chorus] Nakufuna ng'alonze akavangata Bintu bya mutima nze samannya eeeeeh! Nagezaako dda byalema Nga njagala manye (Tebyamala) kubyayiika Omukwano kawoowo Maama kokole otya Nebwosiba evvumbe, bivaayo n'ebyeyassa Nze nafumba luvuutu (Samannya) Ebijja mu maaso (Samannya) Nti aliba ani okulujjula Laba wuuno enoooo Chorus Ebyaali eby'ekyaama (Ekyaama, Twasiizza ekyaama) Twasiizza ekyaama (Ekyaama, twasizza ekyaama) Biri bye twakweka (Ekyaama, Twasiizza ekyaama) Bye bifuuse ensonga (Ekyaama, Twasiizza ekyaama) Ebyaali eby'ekyama (Ekyaama, Twasiizza ekyaama) Twasizza ekyaama (Ekyaama, Twasiizza ekyaama) Verse 1 Omukwano mugyoozi Kokole otya Togwewala Gwa nkwasa lumu ng'enjoka bwezeyisa Nze eyali yemanyi mu love ssigonzebwa Haaaaaa Mpola mpola omutima nga gubbibwa Bwenakuuma ebyaama N'ebifuuka ebyaama Laavu ogyooga Laba bwonkuba engwaala ayiiiii Bangamba kawoowo, Mukwano kokole otya Ngansibye evvumbe, Guvuddeyo nebyeyasa Chorus Ebyaali eby'ekyaama (Ekyaama, Twasiizza ekyaama) Twasiizza ekyaama (Ekyaama, twasizza ekyaama) Biri bye twakweka (Ekyaama, Twasiizza ekyaama) Bye bifuuse ensonga (Ekyaama, Twasiizza ekyaama) Ebyaali eby'ekyama (Ekyaama, Twasiizza ekyaama) Twasizza ekyaama (Ekyaama, Twasiizza ekyaama) Verse Omukwano gwaffe Y'empagi yaffe Kwetwesibye kwetwekumide Olwazi olumpaniridde eeeeeh Ssi masaali nti neyiisa Ekyeggyo Yakinkola Ke kaseela nze neyise Mukuuma nga nthimbi Ampunnyira nga dollar N'akigambye ne maama nze nankuba akaama Yangambye kawoowo love kokole otya Nebwosiba evvumbe, bivaayo nebyeyasa!! Outro Ebyaali eby'ekyaama (Ekyaama eeeee, Twasiizza ekyaama) Twasiizza ekyaama (Ekyaama love eno aah, twasizza ekyaama) Biri bye twakweka (ekyaama) mukwano (Twasiizza ekyaama) Bye bifuuse ensonga (Ekyaama labayo Twasiizza ekyaama) Ebyaali eby'ekyama (Ekyaama, Twasiizza ekyaama) Twasizza ekyaama (Ekyaama, Twasiizza ekyaama) Ekyaama Twasiizza ekyaama Ekyaama Twasiizza ekyaama
Advertisement
This Is Love featuring The Ben | Rema Namakula
1966 Views
Ekyama | Rema Namakula
3615 Views
Be With You | Rema Namakula
10244 Views
More Of This featuring Dj Slick Stuart And Dj Roja | Rema Namakula
3567 Views
Sili Muyembe | Rema Namakula
14321 Views
Touch My Body | Rema Namakula
17724 Views
Tikula | Rema Namakula
18260 Views
Banyabo | Rema Namakula
22223 Views
Akaliro | Rema Namakula
17248 Views
Kilungi | Rema Namakula
7935 Views
Linda feat Chris Evans | Rema Namakula
13630 Views
Akatono Tono | Rema Namakula
11709 Views
Kola | Daddy Andre
1359 Views
Oba Onfuna [Owebina] | Fixon Magna
1085 Views
Akageri featuring Recho Rey | Aybrah
2708 Views
Glorify You | Irene Namubiru
416 Views
Ntibula | Martha Mukisa
4566 Views
Personal | Zuli Tums
1137 Views
Advertisement


text:
Amawulire
Mulindwa tadda mu mupiira
Ali Mivule
June 24th, 2013
Amawulire agava ku FUFA e Mengo galaga nti akulira ekibiina ky’omupiira kino Lawrence Mulindwa tagenda kwesimbawo mu kulonda okw’okukyuusa obukulembeze okusuubirwa okubaawo nga 31 omwezi gw’omunaana.
Mulindwa eyajja mu bukulembeze w’omupiira mu mwaka gwa 2004 ategeezezza bino eri olukiiko olufuzi mu kafubo akatudde ku FUfa house e Mengo.
Bino webigyidde nga gavumenti eri mu nteekateeka za kulongoosa mupiira gwa Uganda ga n’ekimu ku bintu ebitunuuliddwa bwebukulembeze bwa FUFA oba buli mu mateeka wamu n’okugonjoola endoolito ezili mu liigi y’eggwanga


text:
Omukulembeze wa National Unity Platfrom Hon. Robert Kyagulanyi Ssentamu Robert aka @Bobi Wine; “Twakyalidde ku Hon. Muhammad Ssegiriinya mu Ddwaliro e Mulago gyali kati okumanya embeera mwali wamu n’okumuzzaamu amaanyi. Yatutegeezezza nti alina obulumi bungi mu kigere era alina n’obuzibu mu kussa. Tukitegeddeko nti abakulu mu Gavumenti wamu ne Bannabyabufuzi bangi bagenda mu kasenge mwali nga bamukaka okwetondera Pulezidenti Museveni wamu n’okuva mu situlago oba si kyo tajja kuyimbulwa. Anzizzaamu amaanyi nti wadde ali mu mbeera yabulumi naye akyali muvumu.”
Share.


text:
Bannabyabufuzi abayaayaana okutwaala entebbe yobukulembeze bweggwanga lino tebaakaanyiza nakakiiko kebyokulonda, kubyokubekebejja ekirwadde kya covid19 nga tebana kugenda Kyambogo kwewandiisa eri akakiiko kebyokulonda
Akakiiko kebyokulonda olwaleero kasisinkanye bannabyabufuzi bonna,akakiiko kebaakakasiza emikono gyaabwe egibasemba okweesimbawo ku ntebbe yobukulembeze bweggwanga ,okubaako ensonga zebeegeyaamu nakakiiko kebyokulonda.
Mu nsisinkano eno etakkiriziddwaamu bannamawulire ettudde ku kitebe kyákakiiko ,kitegerekese nti akakiiko kebyokulonda kabadde kalagidde abantu bonna abaagala okweesimbawo naabo abantu abagenda okubasemba basooke bakeberebwe ekirwadde kya covid19, bannabyabufuzi kyebawakanyizza nti kyandibaamu omupango gwókubalemesa.
Omukulembeze wekibiina kya Alliance for National Transformation Maj Gen Mugisha Muntu abuulidde bannamawulire oluvanyuma lwensisinkaano nti ministry yebyobulamu teyeesigika yajjulamu abebyobufuzi, eyinza okubaako beeremesa okugenda okwewandiisa
Lewis Rubongoya ssaabawandiisi wekibiina kya NATIONAL unity Platform agambye nti ekya ministry yebyobulamu okubakebera tebakaanya nakyo,nti wabuola baleke abantu bagende bekebeze mu laboratory ezakkirizibwa ministry yébyóbuoamu okukebera covid 19.
Justine Kasule Lumumba ssaabawandiisi wa Nrm agambye nti basabye akakiiko kebyokulonda kekaba kasasulira abantu bano ensimbi ezokubakebera kubanga akakiiko kano bakasasula ensimbi nnyingi millon 20 okweewandiisa
Mu kiseera kino ssentebe wakakiiko kebyokulonda omulamuzi simon Byabakama Mugenyi atandise okwogerako eri abamawulire.
Sabiiti ejja ennaku zomwezi 2 ne 3 akakiiko kano kakusunsula abagala okwesimbawo kubwa president.


text:
ABANTU 20 be bakakasiddwa okuba nti bafiiridde mu kabenje akagudde ku luguudo oluva e Fortportal okudda e Kyenjojo enkya ya leero.
Bus ya kkampuni ya Link nnamba UBA 003S yeliggudde ekigwo ne yefuula emirundi egiwerako nga yakava mu kibuga kye Fortportal e Kabalore.
Okusinziira ku mwogezi wa poliisi ye bidduka Farida Nampiima ategezezza nti akabenje kano babaddewo ku ssawa 4 ez’okumakya,
“Bus ya Link eno ebadde edda Kampala okuva mu kibuga kye Fort portal ebadde yakatambulako kilomita 2 zokka era egudde mu kitundu ekimanyiddwanga Sebitoli”
Abantu 20 betukakasizza okuba nti bafudde kyokka tusuubira omuwendo guno okweyongerako oluvanyuma lwa batwaliddwa mu malwaliro okuba nti nabo babadde mu mbeera mbi.
13 ku bano babadde bantu bakulu ate 7 baana bato, 11 basajja ate 9 bakyala ebibakwatako tujja kubibabuulira” Nampiima bwagambye
Ayongeddeko nti abakoseddwa baddusiddwa mu ddwaliro lye Buhinga okufuna obujjanjabi
Do you have a story in your community or an opinion to share with us: Email us at editorial@watchdoguganda.com


text:
Amawulire
Abakosebwa mu bulumbaganyi bwa Boomu Gavt egenda kubaliyirira
Ivan Ssenabulya
November 18th, 2021
Bya Rita Kemigisa,
Ssabaminisita Robinah Nabbanja akawungeezi ka leero ayogeddeko eri ababaka ba palamenti ku mbeera ye byokwerinda eri mu ggwanga.
Kino kidiridde boomu ezakubiddwa abantu mu kibuga wakati abantu 7 ne bafa abasoba mu 30 ne balumizibwa.
Nabbanja akakasiza nti gavt yakumala amaanyi abatujju bano era bannauganda tebalina kuba na kutya.
Ono asabye bannauganda okufaayo eri obulamu bwabwe nga baloopa okwekengera kwebaba bafunye eri abo buyinza
Era assuubiziza nga gavt bwegenda okuliyirira abeganda za bantu abafiiriddwako ababwe na bakosebwa.
Nabbanja mungeri yemu ategezeza nga gavt bwegenda okuvaayo nobukwakulizo okutangira ebikolwa ebyobutujju.
Ate ye amyuka sipiika Anita Among asabye ababaka okuteeka ebbali ebyobufuzi mu mbeera yokulwanyisa ebikolwa byobutujju.


text:
Okukuza olunaku lw’essaza ly’ekelezia erye Masaka kukulembeddwamu Bishop Silverus Jjumba eyekokkodde abantu abesomye okunyaga ettaka lya klezia.
Emikolo giyindidde mu kisaawe kya sports Arena e Kitovu. Bishop Jjumba agambye nti abanyaga ettaka lya klezia bazingamya emirimu gya Katonda, nagamba nti kye kiseera bekomeko.
Ku mukolo gwegumu kubaddeko okukuza olunaku lwa Yezu Kabaka. Bishop Jjumba aliko n’ekirabo kyakwasizza eyali omumumyuka w’omukulembeze w’eggwanga Edward Kiwanuka Ssekandi ng’amwebaza olw’obuweereza bwe.
President w’ekibiina ky’eby’obufuzi ki NUP Robert Kyagulanyi Ssentamu naye agwetabyeko, navumiririra ebikolwa ebirinnyirira eddembe ly’obuntu naddala abasirikale abatta abantu awatali kusooka kutwalibwa mu mbuga z’amateeka.
Yebazizza Klezia bulijjo okunywerera ku mazima n’obwenkanya nga boogera ku bikolwa ebinyigiriza abantu.
Wabula wabaddewo embeera etadde abakkiriza ku bunkenke, poliisi bwekubye omukka ogubalagala mu bantu ababadde bakunganidde ku mulyango oguyingira mu kifo ewabadde missa ng’egenda mu maaso.Wadde bakubiddwamu omukka ogubalagala okubagumbulula basoose kwerema nga bawoza kimu nti bagala kulaba ku Kyagulanyi Ssentamu, oluvannyuna poliisi ebasinzizza amaanyi nebatwala entyagi.
Embeera y’emu yebadde e Kirowooza Masaka Kyagulanyi bw’abadde agenze ku kiggya gyebaaziika eyali omukuumiwe Frank Ssenteza, ng’ono emmotoka y’abeby’okwerinda yamulinnya ku nkulungo ye Busega bwebaali batwala munnamawulire mu ddwaliro eyali akubiddwa essasi nerimuyuza omutwe.
Ekiseera ekyo Robert Kyagulanyi Ssentamu yali Masaka ku kakuyege w’okunoonya akalulu k’obwa president.
Akulira oludda oluwabula gavumenti mu palamenti era omubaka wa Nyendo Mukungwe Mathius Mpuuga Nsamba naye asinzidde mu kusaba kw’okukuza olunaku lw’essaza lya klezia Masaka, navumirira ebbago ly’etteeka eriri mu palamenti erigenderera okukkiriza abakyala okwetikkira abalala embuto, wabula ng’abaana tebawebwa mukisa kumanya bakyala byabazaala (surrogacy).
Omubaka Mpuuga agambye nti singa kino kikkirizibwa mu mateeka kyakuviirako Uganda okulinnyisa omuwendo gw’abantu bakiwagi ba nnantagambwako.


text:
Amyuuka omwogezi wa Uganda Police Force
owa Kampala Metropolitan Police
ASP Luke Owoyesigyire avuddeyo nategeeza nga abebyokwerinda mu Disitulikiti y’e Wakiso nga bakulembeddwa eggye lya UPDF
e Buelnga bakubye abavubuka amasasi agabalumizza nga bano bateeberezebwa oku kubamu ku kibinja ky’abebijambiya ababadde batigomya abantu.
Luke agamba nti zabadde ssaawa nga 7 ogw’ekiro abazigu bano nebalumba amaka g’omu ku batuuze ategeerekese nti ye Ssempijja Bruno nebamutemaatema nebamunyagako essimu ya Huawei, bano olwavudde wano kwekulumba abapangisa ku nnyumba z’omukyala Gladesi Mugerwa Poliisi eyabadde erawuna ekitundu gyeyabasanze lubona nga banyaga abapangisa. Bano baabafubutudde nebabakubamu ebyasi ebyakwasizzaako babiri abalala babiri nebadduka.
Luke agamba nti bano abalumiziddwa batwaliddwa mu Ddwaliro okufuna obujanjabi nga bategeerekese omu ye Kato Joseph ne Kabale Sula nga batuuze b’e Kikaaya Bulenga. Bano bawadde Poliisi ebikwata ku banaabwe abadduse era omuyiggo gutandise.


text:
Omukulembeze wa National Unity Platform
– NUP Hon. Kyagulanyi Ssentamu Robert aka Bobi Wine
; “Bwenakomyeewo mu Yuganda, nasitukiddemu ku makya okwolekera ekibuga Gulu okutuusa obubaka bwange obukubagiza olwokufa kwa Sipiika Rt. Hon. Jacob Oulanyah
kuba saasobodde kubeerawo mu maziika nga nabadde Geneva – Switzeland.
Nayaniriziddwa Prime Minister wa Acholi, the Rt. Hon. Olaa Ambrose e Ker Kwaro Acoli (Acholi Cultural Institution). Oluvannyuma twafunye ekyemisana n’abataka, nga muno mwemwabadde Omulamuzi wa Kkooti Ensukkulumu eyawummula, His Lordship Galdino Okello Moro, Mrs. Mego Rosalba Oywa, Rt. Hon. Francis Mawa, Prime Minister w’ekika kya Puranga (Ekika omugenzi gya Jacob Oulanyah mwava) n’abalala bangi,
Nakyaliddeko ne His Grace Archbishop John-Baptist Odama owa Gulu Archdiocese.
Neebaza Ambassador Dr. Olara Otunu olwokuteekateeka okukyala kuno wamu n’okutukyaza mu maka ge n’amagezi amalungi ennyo geyatuwadde. Nga tukyalina Abakulembeze nga Amb. Olara, abatugatta, ekirooto kya Yuganda emu kijja kutuukirira.
Neebaza Abantu ba Acholi olw’obuntubulamu. Mbeera nga ali awaka buli lwembeera mu Acholi, bano tebampita Kyagulanyi, bampita Ogen.
Omwoyo gwomugenzi Rt. Hon. Oulanyah Omukama aguwe ekiwummulo eky’emirembe.”


text:
Kikakasiddwa nti omukulembeze w’eggwanga Yoweri Kaguta Museveni wa kusisinkana olukiiko olw’enjawulo olwatekebwawo okulwanyisa ekirwadde ki COVID-19 okuteesa ku muwendo gw’abalwadde n’abafa ekirwadde kino ogweyongera okulinnya buli olukya.
Nampala wa Gavumenti mu Palamenti Ruth Nankabirwa ategeezezza babaka banne ku Lwokubiri ng’essira bwerigenda okuteekebwa ku banna Kampala abagaanye okugoberera ebiragiro bya minisitule y’ebyobulamu n’okusalawo oba eggwanga lidda mu muggalo oba nedda. Ensisinkano eno esubirwa okubeerawo enkya ku lw’Okusatu mu maka g’obwa Pulezidenti e Ntebbe.
Mungeri yeemu, olwaleero Minisitule ye by’obulamu erangiridde nga abantu abalala babiri (2) bwebafudde ekirwadde ki Covid-19. Abafudde kuliko abakyala babiri (2) okuli ew’emyaaka 70 ne 65 wamu n’omwami omu ng’ono Minisitule egambye wa myaaka 65. Abafudde bonna banna Kampala.
Wetwogerera, abantu 25 beebakafa Covid-19 nga ku bano 20 be Kampala.
Mubuufu bwebumu, Minisitule yeby’obulamu etegezeezza nga abantu 64 bwebasangiddwamu ekirwadde ki Covid-19. Bano bakaakasiddwa okuva mubyavudde mukukebera nga August 24, 2020.
Kubano kuliko banna Kampala 27, 11 bavuudde Arua, 7 be Guru, Wakiso erina 3 nga ate Manafwa, Adjumani ne Zombo balina babiri babiri. Amuru, Buikwe, Hoima, Tororo, Lamwo, ne Lira baafunye omuntu omu buli district.
Abalala kuliko abasawo babiri (2) okuva e Kampala, omuntu omu eyakomyewo okuva e Saudi Arabia wamu n’omuvuzi wa lukululana omu nga yasangiddwa ku nsalo e Malaba.


text:
Minisita Dr. Chris Baryomunsi avuddeyo nategeeza mu Lukiiko lwa Bannamawulire olunaku olwaleero ku Media Center nti Olukiiko lwa Baminisita bwerwayisizza ekiteeso kya Ministry of Health- Uganda okuwa ebitongole omuli; amasomero, amalwaliro, namasinzizo olukusa okugaana abantu abatali bageme kirwadde kya COVID-19 okuyingira okufuna obuweereza.
- Muddeyo musomese abaana b’Eggwanga – Pulezidenti Museveni
- Abadde agezaako okubba bamukubye essasi mu butuuliro
- Omuvubuka afiiridde mukugezesebwa okuyingira UPDF
- Pulezidenti Museveni asisinkanye aba UNATU
- Abakozi ku ssamba y’amajaani e Bushenyi bekalakaasizza
- Spice Diana jangu obitebye – Poliisi
- Katikkiro agenze Ssese kubunyisa njiri ku mukenenya
- Ssaabasajja Kabaka asiimiddwa ekitongole kya UNAIDS


text:
Akulira eby’okunoonyereza ku buzzi bw’emisango e Kagadi nga ye George Kyuma asangiddwa ng’afiiridde mu nju.
Abadde asula mu barracks ya CPS e Kagadi.
OC CID Assistant Inspector of Police George Kyuma asangiddwa nkya ya leero nga zembuyaga ezikunta,wabula nga kigambibwa nti abadde n’ekirwadde ekimumazeeko ebbanga nga kiyinza okuba nga kyekimusse.
Omwogezi wa poliisi mu bitundu bya Muttanzige ASP Julius Allan Hakiza agambye nti omulambo gujjiddwa mu barracks negutwalibwa mu ggwanika e Kagadi,ng’okunoonyereza bwekugenda mu maaso
Zzo enteekateeka zokumuzza ku butaka mu Busoga nazo zitandise.


text:
Omwogezi w’ekitongole ekya National Council for Higher Education Saul Waigolo, agamba nti Kayiwa International University – KINTU teyatuukiriza bisaanyizo byakubeera ssetendekero negibwako layisinsi yokusomesa abayizi. Kino kitegeeza nti buli kiwandiiko kyegaba tekiri mu mateeka era tekikirizibwa.
- Muddeyo musomese abaana b’Eggwanga – Pulezidenti Museveni
- Abadde agezaako okubba bamukubye essasi mu butuuliro
- Omuvubuka afiiridde mukugezesebwa okuyingira UPDF
- Pulezidenti Museveni asisinkanye aba UNATU
- Abakozi ku ssamba y’amajaani e Bushenyi bekalakaasizza
- Spice Diana jangu obitebye – Poliisi
- Katikkiro agenze Ssese kubunyisa njiri ku mukenenya
- Ssaabasajja Kabaka asiimiddwa ekitongole kya UNAIDS


text:
Abakozi ba Gavumenti Mwasasulwa Dda – Minisitule Y'ebyenfuna
Minisitule y\ebyenfuna ekakasizza abakozi ba gavumenti nga bweyaweerza edda ssente z’okusasula abakozi baayo naye kigyewunyis aokuwulira ngabakozi ate abasing bagamba tebasasulwanga Omubaliririzi omukulu mu minisitule y’ebyensimbi Keith Muhakanizi agamba bo ssente zeebaalina okufulumya ezisinga zajja dda nga teri mukozi wa gavumenti alina kubanja Kino wekijjidde nga waliwo abakozi naddala mu disitulikiti ezakatondebwawo abatannasasulwa naddala abasomesa mu disitulikiti ezo


text:
Ekigendererwa kyaffe
Matayo 19:14 Yesu yagamba nti: “Muleke abaana abato bajje gye ndi, temubaziyiza, kubanga abali ng’abo be bannanyini bwakabaka obw’omu Ggulu”
Bayibuli ey’Abaana Abato, etegekebwa okuyamba abaana abato okumanya Yesu Kristo, ng’ebawa ebinyumizibwa mu Bayibuli ebirimu ebifaananyi n’ebintu ebirala eby’eddiini. Bino bitegekebwa mu ngeri ezitali zimu era biyisibwa mu mikutu gy’empuliziganya egyenjawulo, omuli Omutimbagano gw’Empuliziganya Omugazi ogw’ Ensi yonna, essimu ey’omu ngalo, obuuma obw’entambi obwogera n’owuliriza, ebiwandiiko ebimpimpi eby’eddiini ebikubise mu kyapa nga biri mu langi, ebitabo by’ebifaananyi eby’okusiigamu langi. Ebyo byonna bitegekebwa mu nnimi ezenjawulo abaana abato ze basobola okwogera.
Ebinyumizibwa mu Bayibuli bino, bya kuweebwa baana bato akawumbi kamu mu obukadde lunaana (1,800,000,000) abali mu nsi yonna, awatali kubisasulira buli we kiba kisoboka.


text:
Omuyimbi ate nga yetwala okubera president wa Ghetto omukulu Buchaman avuddeyo neyegaana okubeera munakibiina Kya NRM ekiri mubuyinza.
Buchaman agamba nti ye tasobola kubera mu NRM erimu abasajja nga Balam bagamba nti tebesigika era okusinzira kuye agamba nti ono atekebwa kubera mukozi we.
Bweyabadde ayogerako nemunamawulire womukutu gwa tv emu, Buchaman yategezeza nti akyaali muwabuzi wa Pulezidenti Museven era nangamba nti amuwabula kubintu ebyenjawulo nga muno mulimu nebyokugaba akawunga mu ghetto.
Buchaman yalondebwa kubwa president wa Ghetto nekyokuba omuwabuzi wa Pulezidenti kunsonga zomu Ghetto mu October womwaaka oguwedde.
Bwebamubuziza kunsonga ze ne Bobi Wine, yategezeza nti Bobi Wine wadembe okwesimbawo kubwa president era nagamba nti Bobi Wine gwamanyi asobola okukulembera abantu wadde nga ye agamba nti Bobi Wine wenaku zino takyamutegera mbu ye asiiba mumasuuti.


text:
Paalimenti Eddamu Nkya
Olunaku lwenkya, ababaka ba paalimenti lwebagenda okuddamu okuteeseza eggwanga oluvannyuma lw’okumala omwezi omulamba nga bali mu luwummula wabula nga bbo balina okusomozebwa kwamaanyi bwotunuulira ebigenda mu maaso mu ggwanga. Ababaka boogedde bbo byebaagala bissibwe ku mwanjo mu kuteesa mu paalimenti nga kuno kuliko okuggula kwa Ssettenddekero wa Makerere, ebyenfuna by’eggwanga ebisereba enkya n’eggulo, enjala ani amuwadde akatebe eri mu bitundu by’eggwanga ebisinga nensonga endala nnyingi.


text:
Amawulire
Besigye azeemu okusindikibwa ku alimanda mu komera e Luzira
Ivan Ssenabulya
June 17th, 2022
Bya Ruth Andearah,
Eyali akulembera ekibiina kya FDC Dr Kiiza Besigye kooti ya Buganda Road temuwadde kweyimirirwa ngomulamuzi agambye nti tewali bukakafu nti taddemu kuzza emisango gyegimu.
Omulamuzi we ddaala erisooka Asuman Muhumuza agambye nti Besigye ne Lubega Mukaku bwebavunanibwa nga bwebakwatibwa ku misango gyegimu egyokukuma omuliro mu bantu, mu wiiki bbiri emabega.
Omulamuzi agambye nti alina ekkatala okukuuma ekitiibwa kya kooti era tayagala kwetobeka mu byabufuzi byababantu bano babairi kwekusalwo okubatwala okubzaayo ku alimanda mu kkomera e Luzira nate okumala wiiki 2.
Besigye ne Mukaku bazeemu nebakwatibwa ku lunnaku Lwokubiri mu kibuga wakati, nate nga bawakanya okulinnya kwebbeyi yebintu.
Besigye yali yakwatibwa ku misango gyegimu, kooti yeemu nemuterawo obukwakulizo obwokusasaula obukadde 30 kyeyawakanya mu kooti enkulu era yeyamuyimbula.
/////////////////


text:
Okuva
Essuula 1
Gano ge mannya g'abaana ba Isiraeri abaatuuka mu Misiri; buli muntu n'ennyumba ye n'ajja awamu ne Yakobo.
2 Lewubeeni, Simyoni, Leevi, ne Yuda;
3 Isakaali, Zebbulooni, ne Benyamini;
4 Ddaani ne Nafutaali, Gaadi ne Aseri.
5 Abantu bonna abaava mu ntumbwe za Yakobo ne baba emyoyo nsanvu: naye Yusufu yali ng'amaze okubeera mu Misiri.
6 Yusufu n'afa, ne baganda be bonna, n'emirembe giri gyonna.
7 Abaana ba Isiraeri ne bazaala, ne beeyongera nnyo, ne baba bangi, ne baba ba maanyi nnyo; ensi n'ejjula abo.
8 Awo ne walya kabaka omuggya mu Misiri ataamanya Yusufu.
9 N'abagamba abantu be nti Laba, abantu b'abaana ba Isiraeri bangi ba maanyi okusinga ffe:
10 kale tubasalire amagezi; baleme okuba abangi, olutalo bwe lulijja baleme okwegatta n'abalabe baffe, okulwana naffe, okugolokoka okuva mu nsi.
11 Kyebaava babateekako abakoza okubabonyaabonya n'emigugu. Ne bamuzimbira Falaawo ebibuga eby'amaterekero, Pisomu ne Lamusesi.
12 Naye nga bwe beeyongera okubabonyaabonya, bwe batyo bo bwe beeyongera obungi n'okubuna. Ne banakuwala olw'abaana ba Isiraeri.
13 Abamisiri ne babakoza emirimu abaana ba Isiraeri n'amaanyi:
14 ne bakaayisa obulamu bwabwe mu buddu obuzibu, okutegana n'ebbumba n'amatoffaali, era n'obuddu bwonna obw'omu nsuku, obuddu bwonna bwe baabakoza n'amaanyi.
15 Kabaka w’e Misiri n'abagamba abazaalisa Abaebbulaniya, erinnya ly'omu Sifira, erinnya ly'ow'okubiri Puwa:
16 n'ayogera nti Bwe mubakolanga abakazi Abaebbulaniya emirimu egy'obuzaalisa, bwe mubalabanga nga bali ku ntebe; omwana bw'abanga ow'obulenzi, mumuttanga; naye bw'abanga ow'obuwala, abeeranga mulamu.
17 Naye abazaalisa ne bamutya Katonda, so tebaakola nga bwe baalagirwa kabaka w'e Misiri, naye baabakuuma abaana ab'obulenzi nga balamu.
18 Kabaka w'e Misiri n'abayita abazaalisa, n'abagamba nti Kiki ekibakoza ekigambo ekyo, ne mubakuuma abaana ab'obulenzi nga balamu?
19 Abazaalisa ne bamugamba Falaawo nti Kubanga abakazi Abaebbulaniya tebali ng'abakazi Abamisiri; kubanga balamu, abazaalisa we bagenda okubatuukirako nga bamaze okuzaala.
20 Katonda n'akola bulungi abazaalisa: abantu ne baba bangi, ne baba ba maanyi nnyo.
21 Awo kubanga abazaalisa baatya Katonda, n'abawa abaana.
22 Falaawo n'alagira abantu be bonna n'ayogera nti Buli mulenzi alizaalibwa mumusuulanga mu mugga, buli muwala mumulekanga.


text:
Yobu 4
Endagaano Enkadde nʼEndagaano Empya
Erifaazi Ayogera
4 Awo Erifaazi Omutemani n’ayanukula ng’agamba nti,
2 (A)“Omuntu bw’anaayogera naawe onoonyiiga?
Naye ani ayinza okusirika obusirisi?
3 (B)Laba, wayigiriza bangi,
emikono eminafu wagizzaamu amaanyi.
4 (C)Ebigambo byo byanyweza abaali bagwa,
era ng’ozzaamu amaanyi amaviivi agaali gakankana.
5 (D)Naye kaakano kikutuuseeko, oweddemu amaanyi;
kikutte ku ggwe n’oggwaawo!
6 (E)Okutya Katonda wo si bwe bwesige bwo,
n’obwesimbu bwo si ly’essuubi lyo?
7 (F)“Kaakano lowooza; ani ataliiko musango eyali azikiridde?
Oba wa abatuukirivu gye baali bamaliddwawo?
8 (G)Okusinziira ku kyendabye; abo abateekateeka okukola ebibi era ne basiga ebitali bya butuukirivu,
bakungula bizibu.
9 (H)Bazikirizibwa omukka Katonda gw’assa,
bamalibwawo obusungu bwe.
10 (I)Okuwuluguma kw’empologoma, n’eddoboozi ly’empologoma enkambwe,
n’amannyo g’empologoma ento gamenyeka.
11 (J)Empologoma ey’amaanyi ezikirira olw’okubulwa omuyiggo,
n’obwana bw’empologoma busaasaana.
12 (K)“Nategeezebwa ekigambo eky’ekyama,
ne nkitegera okutu.
13 (L)Wakati mu birowoozo n’okwolesebwa kw’ekiro
ng’otulo otungi tukutte omuntu,
14 (M)okutya n’okukankana byankwata ne bireetera amagumba gange okunyegenya.
15 Omwoyo gw’ayita mu maaso gange,
obwoya bw’oku mubiri gwange ne buyimirira.
16 Ne buyimirira butengerera,
naye saasobola kwetegereza ndabika yaabwo,
n’ekifaananyi kyali mu maaso gange, ne wabaawo akasiriikiriro,
ne ndyoka mpulira eddoboozi nga ligamba nti,
17 (N)‘Omuntu afa ayinza okuba omutuukirivu okusinga Katonda?
Omuntu ayinza okuba omulongoofu okusinga Omutonzi we?
18 (O)Obanga abaddu be tabeesiga,
nga bamalayika be abalanga ensobi
19 (P)kale kiriba kitya,
abo abasula mu z’ebbumba ezirina emisingi egiri mu nfuufu,
ababetentebwa n’okusinga ekiwojjolo?
20 (Q)Bamalibwawo wakati w’amakya n’akawungeezi,
bazikirira emirembe n’emirembe awatali abafaako.
21 (R)Omuguwa gwa weema yaabwe gusimbulwa munda,
ne bafa ng’abasirusiru.’ ”
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Amawulire
Akakiiko ké byókulonda kasabiddwa okumanyisa bannauganda ku kulonda kwábakyala
Ivan Ssenabulya
May 24th, 2022
Bya Prossy Kisakye,
Abatunulizi bébyokulonda mu ggwanga bagamba nti bannauganda obutenyigira mu kulonda kwa bakyala kiva ku butasomesebwa kimala kumanya bukulu bwa kulonda kuno.
Bino byogeddwa Charity Ahimbisibwe, eyali akulira ekibiina ekirondoola ebyokulonda mu ggwanga ekya CCEDU, bwabadde ayogerera mu lukungana olutegekeddwa ekibiina kya Netherland Institute of Multipaty Democracy mu kampala okukubaganya ebirowoozo ku kirina okukolebwa omuwendo gwa benyigira mu kulonda kwa bakyala okweyongera.
Anyonyodde nti bannauganda bangi balina endowooza nti okulonda kwa bakyala kwa kibiina kya NRM ne beesulirayo ogwannagamba.
Ahimbisibwe asabye akakiiko ke byókulonda okusomesa abantu okutandikira ku mutendera ogwawansi ku kulonda kwábakyala.
Okusinzira ku pulogulamu eyafulumizibwa akakiiko ke byokulonda entekateeka kukulonda kwa bakyala zitandika nga 10th June -12th August 2022.


text:
Omubaka wa Mukono Municipality mu Palamenti Nambooze Betty Bakireke
Munnakibiina kya National Unity Platform
yekokkodde embeera embi abasomesa gye balimu mu Uganda oluvannyuma lw’omuggalo ogwalangirirwa Gavumentii mu kulwanyisa ekirwadde Covid-19.
Betty Nambooze okwekokkola bwati abadde mu makage e Nakabago mu Mu kibuga ky’e Mukono bw’abadde asisinkanye omusomesa Shadia Nakafeero owa Waguma Junior School e Bamugolodde mu district y’e Nakasongola gwe yalabye ku TV ng’akaabira ennimiro ye eyayonooneddwa ekire ky’enkuba.
Agamba nti obulamu bw’abasomesa na ddala mu masomero g’obwannannyini mbi nnyo era yakwatiddwaako okulaajana kw’omusomesa oyo n’asalawo amunoonye abeeko engeri gy’amuyamba.
Omubaka wa Mukono Municipality Nambooze Bakireke agamba nti gavumenti yandibaddeko ekintu kye yeesibako n’ekikola bulungi mu kifo ky’okuwambagatanya,bwatyo n’asiima abatandisi b’amasomero g’obwannannyini olw’okukusomesa abaana ba Uganda.
Omusomesa Shadia Nakafeero yeziribanze nga yeebaza omubaka Betty Nambooze olw’okumuwa ebintu ebikalu omuli emmere ne silingi akakadde kamu.


text:
Amawulire
Katikiro akuutidde abakulembeze ba Kampala okukola ku biruma bannakibuga
Ivan Ssenabulya
September 4th, 2021
Bya Prossy Kisakye,
Minisita avunanyizibwa kunsonga za Kampala ne miriraano, Minsa Kabanda asabye abakulembeze mu bwakabaka bwa Buganda okuyambako ekitongole ekidukanya ekibuga kampala ekya Kampala Capital City Authority okunogera eddagala ebisoomoza ekibuga.
Bino abyogedde akyadeko embuga wamu nomumyukawe Kyofatogabye Kabuye, gye basisinkanidde kamala byonna wa Buganda Charles peter Mayiga enkya ya leero.
Ensisinkano egenderedde bakulubano kusaba kufunanga kuwabulwa okuva eri obwakabaka ku nzirukanya yékibuga mpozi nokweyanjula mu butongole nga bwebalya obwami mu gavt eyawakati
Katikiro yeyamye nti obuganda bwakukolagana ne KCCA mu kutumbula pulogulamu zonna ezirubirira okukulakulanya ekibuga.
Wabula asoomozeza abakulembeze ba kampala okukola ku bizibu ebyangungu ebiruma bannakampala naddala ekigambo kyobukyafu ne bbula lye mirimu mu bavubuka nokusimba emiti mu kibuga


text:
Amyuka sipiika wa parliament Thomas Tayebwa alagidde minister w’ebyentambula ne police mu bwangu banonyereze ku bivuddeko obubenje mu ggwanga okweyongera , obutwaliddemu obulamu bwabantu abawerako.
Thomas Tayebwa bwabadde aggulawo olutuula lwa Parliament anokoddeyo akabenje ka bus ya kampuni ya Link, akagudde ku luguudo lwa Fortportal –Kyenjojo, abantu 20 bebakafiiriddemu.
Wabaddewo akasiirikiriro mu lutuula lwa palament luno, okujjukira emyoyo gy’abafiiridde mu kabenje kano.
Abantu abalala mukaaga bafiiridde mu kabenje akagudde mu kitundu ekiyitibwa Mailo taano ku luguudo oluva e Mbale okudda e Tirinyi,ku lutindo lw’omugga Namatala.
Mmotoka 3 zitomereganye mu kabenje kano,okuli Raum UAT 995A , eza taxi bbiri Toyota Hiace UBH 437K ne UBJ 676W Toyota Hiace.
Okusinziira ku police abafiiridde ku lw’e Mbale kuliko Mulabi David, Namarome Fatima, Nambafu kurusum, Kafeero Isaaka, sso nga amannya g’abalala abafudde teganategerekeka.
Abafunye ebisago eby’amaanyi kuliko Nandigobe Saida abalala tebanategerekeka mannya, bonna batwaliddwa mu ddwaliro lya Mbale regional Refferal hospital.
Police egamba nti ekivuddeko akabenje kano kubadde kuvugisa kimama, era ba ddereeva bonna badduse.


text:
Ekibiina ekiddukanya omupiira mu bitundu byóbuvanjuba n’amasekati ga Africa ekya CECAFA kitandise okwekennenya Rwanda ne Sudan ezitaddemu okusaba kwazo okutegeka empaka za Africa Cup of Nations qualifiers 2023 ezabazannyi abatasussa myaka 20.
Empaka zino zibadde zasembayo kutegekebwa Tanzania, Uganda yeyaziwangula.
Mu kiseera kino Uganda yakamala okukakasibwa okutegeka empaka za CECAFA Senior Women’s Championships, ezigenda okubeerawo okuva nga 22 May, okutuuka nga 5 June, omwaka guno.
Uganda esabye okutegeka empaka za Pan African School Cup.
Tanzania nayo etaddemu okusaba kwayo okutegeka empaka za Women’s Champions League qualifiers ezómutendera gwa zone.
Wabula tewali yasabye kutegeka mpaka za CECAFA Kagame Cup némpaka za CECAFA U23.


text:
Olubereberye 19
Endagaano Enkadde nʼEndagaano Empya
Sodomu ne Ggomola
19 (A)Bamalayika ababiri ne batuuka mu Sodomu akawungeezi; Lutti yali atudde mu mulyango gwa Sodomu. Lutti bwe yabalaba n’agolokoka okubasisinkana, n’avuunama, 2 (B)n’agamba nti, “Bakama bange mukyame mu nnyumba y’omuddu wammwe munaabe ku bigere, mbegayiridde n’okusula musule. Munaazuukuka mangu ku makya ne mukwata ekkubo lyammwe.”
Ne bagamba nti, “Nedda tunaasula mu luguudo.”
3 (C)Naye n’abawaliriza nnyo; awo ne bakyama ne bajja gy’ali ne bayingira mu nnyumba ye, n’abategekera ekijjulo n’emigaati egitali mizimbulukuse ne balya. 4 Naye nga tebannaba kugenda kwebaka, abasajja ab’omu kibuga, abasajja ba Sodomu, abakulu n’abato, abantu bonna ne beetooloola ennyumba; 5 (D)ne bayita Lutti nga bagamba nti, “Abasajja abazze gy’oli ekiro kino bali ludda wa? Batufulumize twebake nabo.”
6 (E)Lutti n’afuluma gye bali, n’aggalawo oluggi, 7 n’abagamba nti, “Baganda bange mbasaba temukola kibi kifaanana bwe kityo. 8 (F)Laba, nnina bawala bange embeerera babiri, ka mbabafulumize, mubakole kye mwagala; naye temubaako kye mukola basajja bano, bagenyi bange era nze mbalabirira.” 9 (G)Naye ne bamugamba nti, “Tuviire! Omusajja omugwira ono, ate kati y’atulagira eky’okukola! Nedda, tujja kukukolako n’okusinga abagenyi bo.” Awo ne banyigiriza nnyo Lutti, era kaabula kata bamenye n’oluggi.
10 Naye abasajja ababiri abaali mu nnyumba ne bagolola emikono gyabwe ne bakwata Lutti ne bamuyingiza mu nnyumba ne baggalawo oluggi. 11 (H)Ne baziba amaaso g’abasajja abaali ebweru ku luggi lw’ennyumba, abato n’abakulu, ne bakoowa nga bawammanta oluggi.
12 (I)Awo abasajja bali ababiri ne babuuza Lutti nti, “Olina abantu bo abalala wano, batabani bo, oba bakoddomi bo, oba bawala bo, oba omuntu omulala yenna mu kibuga? Bafulumye mu kifo kino; 13 (J)kubanga tuli kumpi okukizikiriza. Kubanga okukaaba olw’abantu baamu eri Mukama kuyitiridde, era Mukama atutumye okukizikiriza.”
14 (K)Awo Lutti n’afuluma n’ategeeza bakoddomi be abaali ab’okuwasa bawala be ng’agamba nti, “Musituke, muve mu kifo kino, kubanga Mukama ali kumpi kukizikiriza.” Naye yafaanana ng’abalaata eri bakoddomi be. Lutti n’ab’ennyumba ye ne badduka.
15 (L)Naye obudde bwe bwali bunaatera okukya, bamalayika ne balagira Lutti nga bagamba nti, “Golokoka, otwale mukazi wo ne bawala bo ababiri abali wano muleme okuzikirira ng’ekibuga kibonerezebwa.”
16 Naye bwe yali akyekunya, abasajja ne bamukwata omukono, n’emikono gya mukazi we, n’emikono gy’abawala be bombi, Mukama ng’abakwatirwa ekisa, ne babafulumya ne babateeka ebweru w’ekibuga. 17 (M)Bwe baabafulumya ne babagamba nti, “Mudduke muwonye obulamu bwammwe, temutunula mabega wadde okuyimirira mu kiwonvu; muddukire ku nsozi, muleme okuzikirizibwa.”
18 Awo Lutti n’abagamba nti, “Nedda bakama bange; 19 Laba, omuddu wammwe alabye ekisa mu maaso gammwe, era mundaze ekisa kingi nga muwonya obulamu bwange; naye siyinza kuddukira ku nsozi akabi tekalwa kunzingiza ne nfa. 20 Laba, ekibuga kiri ekitono ekiri okumpi, kirungi okuddukira omwo. Leka nzirukire eyo. Era n’obulamu bwange bujja kuwona!” 21 N’amuddamu nti, “Laba, era nnyongedde okukukwatirwa ekisa, sijja kumalawo kibuga ky’oyogeddeko. 22 Yanguwa tolwa, ddukira eyo; kubanga siriiko kye nnaakola nga tonnatuuka eyo.” Erinnya ly’ekibuga kyeryava liba Zowaali.
23 Lutti we yatuukira mu Zowaali enjuba yali evuddeyo, Sodomu ne Ggomola ne bizikirizibwa. 24 (N)Awo Mukama n’atonnyesa ku Sodomu ne Ggomola omuliro n’obuganga okuva mu ggulu; 25 (O)n’azikiriza ebibuga ebyo, n’ekiwonvu kyonna n’abantu bonna abaali mu bibuga, ne buli kintu ekyalimu. 26 (P)Naye mukazi wa Lutti bwe yatunula emabega, n’afuuka empagi ey’omunnyo. 27 (Q)Awo ku makya ennyo Ibulayimu n’agenda mu kifo mwe yayimiririra mu maaso ga Mukama; 28 (R)n’atunula wansi okwolekera Sodomu ne Ggomola n’okwolekera ekitundu kyonna eky’olusenyi, n’alaba, era laba, ekitundu kyonna nga kijjudde omukka.
29 (S)Bwe kityo bwe kyali Katonda bwe yazikiriza ebibuga eby’omu kiwonvu. Katonda n’ajjukira Ibulayimu n’afulumya Lutti ebweru n’amuggya wakati mu kuzikirizibwa, bwe yazikiriza ebibuga Lutti mwe yabeeranga.
Ekibi kya Bawala ba Lutti
30 (T)Awo Lutti n’ava mu Zowaali, n’abeera mu nsozi wamu ne bawala be, kubanga yatya okubeera mu Zowaali. Ye ne bawala be ne babeera mu mpuku. 31 Olunaku lumu omuwala omukulu n’agamba muto we nti, “Kitaffe akaddiye era tewali na musajja ku nsi ajja kutwagala ng’empisa y’ensi bw’eri. 32 Jjangu tunywese kitaffe omwenge, tulyoke twebake naye, tusobole okufuna ezzadde nga liva mu kitaffe.”
33 Ne batamiiza kitaabwe ekiro ekyo, omukulu n’agenda ne yeebaka ne kitaawe, Lutti n’atamanya bwe yeebaka yadde bwe yagolokoka.
34 Ku lunaku olwaddirira, omuwala omukulu n’agamba omuto nti, “Laba, ekiro neebase ne kitange; Leka tumunywese omwenge ekiro kino, oyingire gy’ali weebake naye, tulyoke tusobole okukuuma ezzadde mu kitaffe.” 35 Awo ne batamiiza kitaabwe ekiro ekyo, omuwala omuto n’asituka ne yeebaka naye, Lutti n’atamanya bwe yeebase ne bw’agolokose.
36 Bwe batyo bawala ba Lutti bombi buli omu n’aba olubuto nga lwa kitaabwe. 37 (U)Omuwala omukulu n’azaala omwana wabulenzi n’amutuuma Mowaabu, ye jjajja w’Abamowaabu abaliwo kaakano. 38 (V)Omuto naye n’azaala omwana mulenzi n’amutuuma Benami, ye yavaamu Abamoni abaliwo ne kaakano.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Muka Tamale Mirundi Awonye Abatemu
Omuwabuzi w’omukulembeeze w’egwanga kunsonga zebyamawulire Joseph Tamale Mirundi waali awanda muliro era akakasa nti agenda kubutenta bonna ababadde emabega wokuwamba mukazi we nekigendererwa ekyokumutemula. Frolence Mirundi waliwo abateberezebwa okuba abamenyi b’amateeka ababadde bamusendasenda nga bamutwala awaziyivu batere bamulese abaana naye nabatebuka. Kakati Mirundi agamba nti abakoze kino banonye ekibanja awalala kuba amaze okufuna amawulire agabakwatako.


text:
1 Ebyomumirembe 11
Endagaano Enkadde nʼEndagaano Empya
Dawudi Afuuka kabaka wa Isirayiri Yonna
11 (A)Isirayiri yenna ne bakuŋŋaanira eri Dawudi e Kebbulooni, ne boogera nti, “Laba tuli ba mubiri gwo, na musaayi gwo. 2 (B)Mu biro eby’edda, Sawulo bwe yali kabaka ggwe wakulembera Isirayiri mu ntalo. Era Mukama Katonda wo n’akugamba nti, ‘Ggwe olirabirira abantu bange Isirayiri, era oliba mukulembeze waabwe.’ ”
3 (C)Awo abakadde ba Isirayiri bonna ne bakuŋŋaanira eri Kabaka Dawudi e Kebbulooni, n’akola endagaano nabo e Kebbulooni mu maaso ga Mukama, era ne bafuka amafuta ku Dawudi okuba kabaka wa Isirayiri, nga Mukama bwe yasuubiza mu kigambo kye ng’ayita mu Samwiri.
4 (D)Awo Dawudi ng’ali wamu n’Abayisirayiri bonna ne boolekera Yerusaalemi, ye Yebusi. Ne basangayo Abayebusi abaabeerangamu. 5 Abayebusi ne bagamba Dawudi nti, “Tojja kuyingira muno.” Naye Dawudi n’awamba ekigo kya Sayuuni, ky’ekibuga kya Dawudi.
6 (E)Dawudi yali asuubizza nti, “Oyo anaakulembera okulumba Abayebusi, ye aliba Omuduumizi w’eggye omukulu.” Awo Yowaabu mutabani wa Zeruyiya n’abakulembera era n’aweebwa obukulu obwo. 7 Awo Dawudi n’abeeranga mu kigo, era ne kituumibwa Ekibuga kya Dawudi. 8 (F)N’azimba ekibuga okukyetooloola, okuva ku Miiro okutuukira ddala ku bbugwe w’ekibuga, ate Yowaabu ye n’addaabiriza ebitundu ebirala eby’ekibuga. 9 (G)Awo Dawudi ne yeeyongeranga okuba ow’amaanyi, kubanga Mukama ow’Eggye yali wamu naye.
Abasajja Abazira aba Dawudi
10 (H)Bano be baali abasajja abalwanyi abazira aba Dawudi, abaamuwagiranga ennyo mu bwakabaka bwe, wamu ne Isirayiri yenna okumufuulira ddala kabaka ow’enkalakkalira ng’ekigambo kya Mukama kye yasuubiza Isirayiri bwe kyali; 11 (I)Bano be basajja ba Dawudi abalwanyi ab’amaanyi be yalina: Yasobeyamu Omukakumoni, eyali omukulu w’abaduumizi abasatu; era yayimusiza abasajja abalwanyi bisatu effumu lye bonna n’abatta mu lulumbagana lumu.
12 Eyamuddiriranga mu buyinza ye yali Eriyazaali mutabani wa Dodo Omwakowa, era nga y’omu ku baduumizi abasatu. 13 Yali wamu ne Dawudi e Pasudawinimu, bwe baali bakuŋŋaanidde eyo okulwana, mu nnimiro eyalimu sayiri omungi, era abaserikale badduka Abafirisuuti. 14 (J)Naye baayimirira wakati mu nnimiro ne bagirwanirira, era ne batta Abafirisuuti, nga Mukama y’abawadde obuwanguzi.
15 (K)Awo abasajja basatu ne balaga mu mpuku ya Adulamu omwali Dawudi, nga n’eggye ly’Abafirisuuti lisiisidde mu kiwonvu Lefayimu. 16 (L)Mu kiseera ekyo Dawudi yali mu kigo, nga n’eggye ly’Abafirisuuti liri e Besirekemu. 17 Dawudi n’ayagala amazzi, n’agamba nti, “Singa wabaddewo omuntu anfunira amazzi ag’okunywa ag’omu luzzi oluli okumpi ne wankaaki ya Besirekemu.” 18 (M)Awo abasajja abazira abasatu ne bawaguza mu ggye ly’Abafirisuuti, ne basena amazzi okuva mu luzzi oluli okumpi ne wankaaki wa Besirekemu, era ne bagatwalira Dawudi. Naye Dawudi mu kifo ky’okuganywa yagawaayo ng’agafuka eri Mukama. 19 N’agamba nti, “Nnyinza ntya okunywa omusaayi gw’abasajja bano, abawaddeyo obulamu bwabwe, okumpi n’okubufiirwa?” Olw’okuwaayo obulamu bwabwe okugaleeta, Dawudi yali tasobola kuganywa.
Obwo nno bwe bwali obuzira bw’abasajja abo.
20 (N)Abisayi muganda wa Yowaabu ye yali omukulu w’abo abasatu, era oyo ye yayimusiza effumu abasajja abalwanyi bisatu era n’abatta, era kyeyava ayatiikirira mu basatu. 21 Yali mwatiikirivu nnyo okusinga abasatu, aboolubereberye, era n’aba muduumizi waabwe, newaakubadde nga teyabalibwa ng’omu ku bakulu.
22 (O)Benaya mutabani wa Yekoyaada yali mulwanyi omuzira ow’e Kabuzeeri, eyakola ebyobuzira bingi, era n’okutta yatta abasajja ababiri abaali basingayo amaanyi mu Mowaabu. Ate era yakka mu bunnya mu biro eby’omuzira n’atta empologoma. 23 (P)Yatta Omumisiri omuwanvu ennyo eyali fuuti musanvu n’ekitundu. Newaakubadde nga Omumisiri yalina effumu eryenkana omuti ogulukirwako engoye, Benaya ye yagenda gyali ng’alina omuggo, era n’amuggyako effumu, n’alimuttisa. 24 Ebyo bye bimu ku byobuzira Benaya mutabani wa Yekoyaada bye yakola, era naye n’ayatiikirira nga bali abasajja abasatu ab’amaanyi. 25 Yaweebwa ekitiibwa kya waggulu nnyo okusinga abakulu amakumi asatu, newaakubadde nga teyatuuka ku ssa lya bali abasatu. Era Dawudi yamufuula omukulu w’abambowa be.
26 (Q)Abasajja abazira ab’eggye baali:
Asakeri muganda wa Yowaabu,
ne Erukanani mutabani wa Dodo ow’e Besirekemu,
27 (R)ne Sammosi Omukalooli,
ne Kerezi Omuperoni;
28 (S)ne Ira mutabani wa Ikkesi Omutekowa,
ne Abiyezeeri Omwanasosi,
29 (T)ne Sibbekayi Omukusasi,
ne Irayi Omwakowa,
30 ne Makalayi Omunetofa,
ne Keredi mutabani wa Bayaana Omunetofa,
31 (U)ne Isayi mutabani wa Libayi ow’e Gibea ow’ekika kya Benyamini,
ne Benaya Omupirasoni,
32 ne Kulayi ow’oku bugga obw’e Gaasi,
ne Abyeri Omwalubasi,
33 ne Azumavesi Omubakalumi,
ne Eriyaba Omusaaluboni,
34 batabani ba Kasamu Omugizoni,
ne Yonasaani mutabani wa Sage Omukalali;
35 ne Akiyamu mutabani wa Sakali Omukalali,
ne Erifali mutabani wa Uli,
36 ne Keferi Omumekera,
ne Akiya Omuperoni,
37 ne Kezulo Omukalumeeri,
ne Naalayi mutabani wa Ezubayi,
38 ne Yoweeri muganda wa Nasani,
ne Mibukali mutabani wa Kaguli;
39 ne Zereki Omwamoni,
ne Nakalayi Omubeerosi, ey’etikkanga ebyokulwanyisa bya Yowaabu mutabani wa Zeruyiya,
40 ne Ira Omuyisuli,
ne Galebu Omuyisuli,
41 (V)ne Uliya Omukiiti,
ne Zabadi mutabani wa Akulayi,
42 ne Adina mutabani wa Siza Omulewubeeni, eyali omukulembeze wa Balewubeeni, n’amakumi asatu abaabeeranga naye,
43 ne Kanani mutabani wa Maaka,
ne Yosafaati Omumisuni,
44 (W)ne Uzziya Omwasutaloosi,
ne Samma ne Yeyeri batabani ba Kosamu Omwaloweri,
45 ne Yediyayeri mutabani wa Simuli,
ne muganda we Yoka, nga bombi Batiizi,
46 ne Eryeri Omumakavi,
ne Yeribayi ne Yosaviya batabani ba Erunaamu, ne Isuma Omumowaabu,
47 ne Eryeri, ne Obedi ne Yaasiyeri Omumezoba.
Bayibuli Entukuvu, Endagaano Enkadde nʼEndagaano Empya Copyright © 1984, 1986, 1993, 2014 by Biblica, Inc.® Tuweereddwa olukusa okuva mu Biblica, Inc.® Olukusa lwonna mu nsi yonna lusigalidde mu Biblica, Inc. Luganda Contemporary Bible Copyright © 1984, 1986, 1993, 2014 by Biblica, Inc.® Used by permission of Biblica, Inc.® All rights reserved worldwide.


text:
Ssaabaminisita wa Yuganda Rt. Hon. Nabbanja Robinah Prime Minister yakiikiridde Pulezidenti Yoweri Kaguta Museveni ku mukolo gw’abazira ogwomulundi ogwa 41 ku Kisaawe E Kololo.
- Muddeyo musomese abaana b’Eggwanga – Pulezidenti Museveni
- Abadde agezaako okubba bamukubye essasi mu butuuliro
- Omuvubuka afiiridde mukugezesebwa okuyingira UPDF
- Pulezidenti Museveni asisinkanye aba UNATU
- Abakozi ku ssamba y’amajaani e Bushenyi bekalakaasizza
- Spice Diana jangu obitebye – Poliisi
- Katikkiro agenze Ssese kubunyisa njiri ku mukenenya
- Ssaabasajja Kabaka asiimiddwa ekitongole kya UNAIDS


text:
Sabiti eno jetulimu olunaku lwali lwa kunna emikutu jebyempuliziganya kwosa ne yintanenti jasasanira amawulire gokukwatibwa kwo’muyimbi wakadongo Kamu Gerald Kiweewa kubyaali bigambibwa nti biva kuluyimba lwa Nantaba lweyayimba.
Wabula ffe nga wano ku Fremer Media twakoze okunonyereza netukizuula nti Gerald Kiweewa oluyimba lweyayimba kumunabyabufuzi nga yaliko minister webyetaka kwosa ne ICT nga era ye mubaka omukyaala akikirira Kayunga Erioda Nantaba. Okusinzira kumawulire getufuna galaga nti Gerald Kiweewa oluyimba luno terwekuusa kukukwatibwa kwe wabula mbu ensonga zivva ku sente mutabani we gwetwategeddeko erya Jemba.
Bryan White was Poisoned, Results from South Africa
Kigambibwa nti mutabani wa Gerald Kiweewa ono yafeera gavumenti nga atadewo sacco eyekimpatiire mweyafunira obukadde 200 nga alimbye limbye nga bwalina abaana bayigiriza ebyalaani era nga bano mbu baali betaaga ebyalaani ebyokukoleerako wabula byawunzika omukulu ono sente azitadde kumumwa nazirya era tewali kyalani kyeyagula.
“Sheebah Must Kneel And Apologize To Me….” Nina Roz Roars.
Wadde nga Gerald Kiweewa yakwatibwa era nga nakati akyaali mumikono jabobuyinza, ye mutabani we Jemba teri amanyi jaali nga namasimu gge gona yagajeeko.


text:
Kkooti ya City Hall mu Kampala esindise abantu 34 mu kkomera e Kitalya, babalanze kutayaaya mu kibuga Kampala nga tebalina kyebakolamu.
Abantu bano 34 basimbiddwa mu maaso g’omulamuzi w’eddaala erisooka Valerian Tuhimbise, nebegaana omusango gwokwefuula ekitagasa n’okumala gatayaaya.
Omulamuzi abasindise ku alimanda okutuusa nga 25th omwezi guno ogwa may 2022, ng’okunoonyereza ku musango gwabwe bwekugenda mu maaso.
Abantu bano bakwatibwa Police mu bitundu okuli; Namungoona, Kasubi, Lugala ne Nakulabye nga kigambibwa nti baali batayaaya mu bitundu ebyo nga tebalina mulamwa.
Okusinziira ku ludda oluwaabi bano bakwatibwa wakati wa 1st ne 7th omwezi guno ogwa May.


text:
Abantu babiri (2) bafiiridde mu kabenje k’emmotoka mu bitundu bye Kafu ate abalala babiri (2) batwaliddwa mu ddwaaliro nga bali mu mbeera mbi.
Akabenje kavudde ku mmotoka ekika kya Isuzu forward namba UAW 416E ebadde eva e Gulu okudda mu Kampala ng’ebadde etisse ensawo z’amanda.
Okusinzira ku mwogezi wa Poliisi y’ebiduuka mu ggwanga ASP Faridah Nampiima, emmotoka eyabise omupiira ekivuddeko akabenje, abantu 2 ne bafiirawo.
Abafunye ebisago batwaliddwa mu ddwaaliro ekkulu e Kiryandongo okufuna obujanjabi ssaako n’emirambo mu ddwaaliro lye limu okwekebejjebwa.
Nampiima era agambye nti ebikwata ku mirambo tebimanyiddwa mu kiseera kino.
Nampiima mu ngeri y’emu agambye nti okunoonyereza ekivuddeko emipiira gy’emmotoka okweyongera okwabika, kutandikiddewo.
Ate abantu basatu (3) batwaliddwa mu ddwaaliro nga bali mu mbeera mbi, balumbiddwa abazigu abeebijambiya ku kyalo Bulenga – Kikaaya mu disitulikiti y’e Wakiso.
Abazigu balumbye amaka 4 ne bbaala emanyikiddwa nga Happy Times Motel.
Kigambibwa abazigu balumbye nti bakutte ejjambiya, emitayimbwa n’emiggo era bakoonye endabirwamu z’enzigi, okuyingira munda.
Andrew Ssemombwe, omu ku batuuze abalumbiddwa mu kiro ekikeseza olwaleero, agambye nti abazigu baakubye endabirwamu emiggo, okutisatiisa aba famire, nga balemeddeko okuyingira.
Ate Dennis Ssekyole, Manejja we bbaala, agambye nti abazigu bazze nga beefudde bakasitoma kyokka oluvanyuma baggyeeyo ejjambiya okutematema abantu.
Mu bbaala, abazigu basookedde ku Jackie Amooti omu ku bakozi mu bbaala era mu kiseera kino ali mu ddwaaliro.
Abamu ku batuuze bagamba nti obunafu bw’ekitongole ekya Poliisi okulawuna obudde obw’ekiro, y’emu ku nsonga lwaki abazigu beyongedde okubatigomya buli kiro.
Oluvanyuma lw’obulumbaganyi, adduumira Poliisi mu Kampala North RPC Peter Nkulega n’omudduumizi wa Poliisi mu disitulikiti y’e Wakiso Tai Ramathan, baalambudde abatuuze era bagamba nti kati ye ssaawa okwongera amaanyi mu nsonga y’ebyokwerinda.
Ebirala ebifa mu ggwanga – https://www.youtube.com/watch?v=bdG8ZOO8V5Y


text:
5403 Views
Intro Class ya waggulu Bad guys Twabaleka wansi abo ba repeater Ykee Nessim Pan Production Verse 1 Nkuba bulatti Zamba ndi liitiliiti (Aaah) Sikyetaaga hit Kuba obulamu bwange hit (Hit) Laba ebyana nchabisika nga magnet (Yes) Ne bwe ngwa ssinuubuka Nina ebyapa ku buli continent (Haha) Mu lyrical content Mwe twakola investment Tekyetaaga debate Swag eri so evident (Yes) Olumala obwa curtain raiser Ng'ozzaako main event (Yes) Hip-Hop magnificent Zamba the Great Lyrically am supposed to represent Bwe nkwata ku mic Bagamba tumuwe obwa Presidenti Chorus Bomboklat to the bad mind there (Yes) Bomboklat hmmm (Bomboklat) Bomboklat to the bad mind there (Yee) Bomboklat, bombo klat Ba mulyabuto bomboklat (Bomboclat) Every lazy citizen Bomboklat Lazy politician Bomboklat Nammwe abatasasula Bomboklat Verse 2 N'anti.. Ndi tight nga natti Captain Benda, GNL eno flight (Eno flight) Double Entendre katulinnye ebbaati (Yeah) Mu lufuutifuuti I will kick your ass if you hate (Yes) Am blessed to infinity Horizontal number eight Weeyita Rasta Smart Naye nze ndaba oli bisaati Kungulu onyumye Olina ebituli mu under pant Nze ndaba mu maaso Gwe obwongo bukoma ku bonnet Hit gye wasemba okukuba Yali ku cassette Naye omanyiira Zamba Nsimbi Ali ku international market Am a star boy I am a big planet Big budget Nga Robocop nkuba target, (Bbba) Benda, Ba guy mbalabamu ebituli nga donati Tolina kagaali Kyokka onyumya ku Bughatti Onyumya ku butter Ng'ate tolina mugaati Back bite in private Public they call you bestie Balemesa bannaabwe Zino zi social pest Olina negative energy Nkulaba nga pollutant Ebiyenje bya rap bintya Lyrical disinfector Hip-hop akulukuta nga mugga ku ocean Bo bali stagnant Redline I got big talent The boys are in big trouble Ate ffe twesiga Katonda Bo beesiga bitambo Bino ebyana ebyabbanga Ssente mu church mu kabbo Karma bw'adda akuba Kisasikimu nga John Rambo, (Bbba..) Chorus Bomboklat to the bad mind there (Yes) Bomboklat hmmm (Bomboklat) Bomboklat to the bad mind there (Yee) Bomboklat, bombo klat Ba mulyabuto bomboklat (Bomboclat) Every lazy citizen Bomboklat Lazy politician Bomboklat Nammwe abatasasula Bomboklat Verse 3 Siri Sportsman Naye bagamba Ye Ssebo Sinoonya nnyombo Nga Mayombo ndi Noble Lugaflow Black Stallion Entebenta eva mu stable Abo tebatusobola Mu practical ne verbal Zamba ku mic oyita nnyoko Nti maama nnyabo Bodaboda oba esobola Okugoba jet fighter Naye ekibuuzo kiri nti.. Eba esobola okugikwata? Abagamba ntino baatugoba Babuuze oba baatukwata Emboozi nkuba parables Zamba amanyi okuwaata Nkuba Home and Away GNL Global Trotter Yenze winner, Ate nze pace setter International Lugaflow representer Edda nali nyongo Kati ndi star nga Lupita Vampire nkomyewo Nziyiire Holy Water Ceaser nannyini wa Vowel ne consonant Ceteris paribus All factors remain constant Ghetto story teller Atalina regret High Off life's blunter Obba cigarette I f..k with the game Those boys just masturbate Tukyusa format App ya rap yetaaga update And if they want to stop us Those boys are too late Ssente zoogera Ezange zoogeza mboggo Dollar zisooza Euro zisiiya Pound zikolola Siringi ziko.. nto to Lyrics by mp3jaja.com Chorus Bomboklat to the bad mind there (Yes) Bomboklat hmmm (Bomboklat) Bomboklat to the bad mind there (Yee) Bomboklat, bombo klat Ba mulyabuto bomboklat (Bomboclat) Every lazy citizen Bomboklat Lazy politician Bomboklat Nammwe abatasasula Bomboklat
Advertisement
Obangaina [Re Do] | Ykee Benda
3072 Views
Radio Man featuring Weasel Manizzo | Ykee Benda
4801 Views
Corona featuring King Saha X B2C X Joanita Kawalya X Myko Ouma X Jose Sax | Ykee Benda
3625 Views
Bomboclat Part Two featuring GNL Zamba | Ykee Benda
5404 Views
Ebintu Byo featuring John Blaq | Ykee Benda
6811 Views
Amina Aminati | Ykee Benda
4697 Views
Whistle featuring Rema | Ykee Benda
5528 Views
Superman | Ykee Benda
5772 Views
Byonkola | Ykee Benda
7414 Views
Farmer Remix featuring Sheebah Karungi | Ykee Benda
16209 Views
Kola | Daddy Andre
1244 Views
Oba Onfuna [Owebina] | Fixon Magna
1034 Views
Akageri featuring Recho Rey | Aybrah
2700 Views
Glorify You | Irene Namubiru
408 Views
Ntibula | Martha Mukisa
4556 Views
Personal | Zuli Tums
1133 Views
Advertisement


text:
Omusumba w’essaza lye Masaka eyawummula John Baptist Kaggwa afudde olweggulo lwa leero era nga kigambibwa nti ono ekirwadde kya sennyiga Corona kyekimuggye mu budde.
Okusinziira ku lutikko ye Kitovu nga eyita ku mutimbagano gwa Facebook, Bishop Kaggwa afiriidde mu ddwaliiro ekkulu e Mulago.
“Kitalo Nnyo. Bishop John Baptist Kaggwa, Mukama Amuyise,” obubaka obubadde obumpimpi bwebubadde busoma.
Ono abadde ajjanjabwa ekirwadde kya Corona muddwaliro e Mulago Sabiiti ebbiri eziyise.
Omusumba Kaggwa yawummula omwaka oguwedde era nga ono Omusumba Serverus Jjumba ye yamuddira mubigere.
Bishop Emeritus John Baptist Kaggwa yazaalibwa nga 23 March 1943 era nga afiiridde ku myaka 77.


text:
Banna Uganda abawangalira mu America, batenderezza emirimu gyabadde omubaka wa Ssaabasajja Kabaka mu ssaza ly鈥檈 Califonia mu America, Omugave Joseph Ndugwa Ssemakula, eyavudde mu bulamu bwensi eno ku lw鈥檕kuna lwa wiiki ewedde.
BannaUganda baku饾澏aanidde mu maka g贸mugenzi e California, nga bakulembeddwamu omulabirizi w鈥檈ssaza lye California, Bishop Azaria Baryomunsi, okusabira omugenzi.
Bagambye nti omugenzi abadde musaale nnyo okukumakuma banna Uganda abali emitala w鈥檃mayanja, n鈥檕kubaagazisa ebyewabwe n鈥檕kuwagira enkulakulana mu Uganda.
Bishop Baryomunsi era agambye nti omugave Ndugwa, yakola kinene okugatta abantu ba Ssabasajja Kabaka mu Ssaza lye California, era nga ayambyeko naabantu bangi okufuna obutuuze, n贸kufuna ebifo webasula.
Omubaka wa Ssabaasajja mu Seattle, Owekitiibwa Moses Mayanja, agambye nti omugenzi yakola kinene okutebenkeza bannauganda ababeera mu ssaza lye Califonia mu America, n鈥檕kubudamya ababadde bagendayo omulundi ogusooka.
Nnamwandu w鈥檕mugenzi nga ye Elizabeth Ssemakula, agambye nti omugenzi Ndugwa yali yafuula amaka gabwe ekku饾澏aanyizo ly鈥檈byobuwangwa bwa Buganda, nga neemikolo mingi ejikwata ku bwakabaka jibadde jitegekebwa wabwe.
Ssentebe w鈥檃kakiiko ka Buganda twezimbe, John Fred Kiyimba Freeman, mu bubaka bwatisse memba woolukiiko, Omukungu Jeff Sserunjoji nnanyini masomero ga St Juliana, ku mukolo guno, agambye nti omugenzi yakola kinene okuku饾澏anya ensimbi ze tofaali, ezaasobozesa Obwakabaka okuzimba ekizimbe kya Masengere n鈥檕kuzaawo amasiro.
Abantu abenjawulo betabye mu kusabira omugenzi omugave Ndugwa Joseph Ssemakula, nga n鈥檃bamu baabadde ku mitimbagano.